Cychwyn y cynllun yn eich eglwys | BMS World Mission\n> Cynllun Pen-blwydd\n> Cychwyn y cynllun yn eich eglwys\nBMS CymruAmdanom niNewyddionGweddiwchEwchCefnogwch niApel genhadaethApel gymorth brysPartneriaid 24:7Cynllun Pen-blwyddCychwyn y cynllun yn eich eglwysCasglu stampiau Adnoddau Cychwyn y cynllun yn eich eglwys\nMae Cynllun Pen-blwydd BMS yn eich galluogi chi i wneud gwahaniaeth. Wrth roi cyfraniad ar eich pen-blwydd gallwch gefnogi cenhadaeth fyd-eang mewn ffordd ymarferol. Os ydych chi am ymuno â’r Cynllun Pen-blwydd, holwch os yw’n cael ei redeg yn eich eglwys a gofynnwch i’r Ysgrifennydd Cynllun Pen-blwydd am fanylion. Os nad yw eich eglwys yn rhedeg y cynllun beth am i chi ei gychwyn gan ymuno â'r sawl sydd eisoes yn codi dros £300,000 y flwyddyn yn bennaf tuag at waith iechyd.\nGall unrhyw un gymryd rhan, gan gynnwys plant. Ar eu pen-blwydd mae aelodau yn derbyn cerdyn pen-blwydd BMS oddi wrth eu Hysgrifennydd Cynllun Pen-blwydd, ynghyd ag amlen rodd ar gyfer gwneud cyfraniad.\nMaent wedyn yn dychwelyd yr amlen rodd at Ysgrifennydd y Cynllun ac, unwaith y mis neu pan fo'n addas, anfonir yr holl roddion at BMS.\nByddwn yn darparu yr holl ddeunydd Cynllun Pen-blwydd sydd ei angen gan gynnwys posteri, amlenni rhodd, cardiau pen-blwydd a chofrestr i gadw cofnod o’r holl aelodau a’u pen-blwyddi. Darperir rhai o’r adnoddau hyn yn Gymraeg.\nMae gan yr Ysgrifennydd Cynllun Pen-blwydd ran bwysig i'w chwarae wrth weinyddu'r cynllun yn yr eglwys ac annog pobl i ymuno a chymryd rhan.\nMae ein pecyn gwybodaeth Cynllun Pen-blwydd yn cynnwys DVD, poster a thaflenni i esbonio sut mae'r Cynllun Pen-blwydd yn gweithio ac i ysbrydoli pobl i ymuno.\nI gychwyn y cynllun yn eich eglwys, bydd angen i chi gwblhau ffurflen gofrestru a geir yn y pecyn gwybodaeth neu gallwch lawrlwytho un o'r dudalen hon.\nCofiwch nodi ar y ffurflen os ydych angen deunyddiau Cymraeg neu archebwch isod.\nUnwaith bydd eich Cynllun wedi ei gofrestru gyda BMS byddwn yn anfon yr holl adnoddau sydd ei angen arnoch i’w redeg, megis cardiau ac amlenni rhodd.\nYmlyniadMaint Sut mae'r Cynllun Penblwydd yn gweithio.ppt1.31 MB Adnoddau orderable\nBirthday Scheme information pack\nThe information pack contains a DVD, poster a...\nBirthday Scheme registration form\nForm to register your church to run the BMS Birthd...\nBirthday Scheme: Prescription for life\nBirthday Scheme feedback video filmed in Cusco, ...\nBirthday Scheme: Inspiring Smiles\nBirthday Scheme feedback video filmed at Hope Ho...


Defnyddio system hyfforddi a mentora bwrpasol i wella addysgu | Estyn\nDefnyddio system hyfforddi a mentora bwrpasol i we...\nMae gan Ysgol Gynradd Oldcastle ddull pwrpasol o hyfforddi a mentora ar gyfer athrawon, yn seiliedig ar eu hanghenion a’u cyfnod datblygu unigol, sydd wedi arwain at arferion addysgu cyson dda ar draws yr ysgol. Mae gallu uwch arweinwyr i gymryd rhan mewn adborth agored a gonest wedi gwella oherwydd hyfforddiant pwrpasol ychwanegol ar arweinyddiaeth a hyfforddi. Mae hyn yn golygu bod pob un o’r arweinwyr yn gyfforddus i herio’u syniadau eu hunain a phobl eraill ynglŷn â beth sy’n gwneud addysgu da.\nMae Ysgol Gynradd Oldcastle yng nghanol Pen-y-bont ar Ogwr. Mae 421 o ddisgyblion ar y gofrestr, gan gynnwys 57 o ddisgyblion yn nosbarth meithrin yr ysgol. Mae disgyblion wedi eu trefnu’n 15 dosbarth.\nMae tua 8% o ddisgyblion yn gymwys am brydau ysgol am ddim. Mae ychydig iawn o ddisgyblion yn derbyn gofal gan yr awdurdod lleol. Nid oes unrhyw ddisgyblion yn siarad Cymraeg gartref, ac mae rhai disgyblion yn siarad Saesneg fel iaith ychwanegol, er mai dim ond yn ddiweddar yr ymunodd llawer o’r disgyblion hyn â’r ysgol. Nododd yr ysgol fod gan ryw 14% o ddisgyblion anghenion dysgu ychwanegol. Mae gan ychydig iawn o ddisgyblion ddatganiad o anghenion addysgol arbennig.\nDechreuodd y pennaeth ar ei swydd ym mis Mawrth 2013. Un o’i gamau gweithredu cyntaf oedd cynnal cyfres o arsylwadau gwersi i lunio barn wybodus am ansawdd yr addysgu yn yr ysgol. Canfu ei arsylwadau, er bod pob un o’r staff yn gweithio’n galed, nad oeddent o reidrwydd yn canolbwyntio ar y pethau cywir i’w helpu i wella eu haddysgu, a dysgu disgyblion yn ei dro. Cyn penodi’r pennaeth, roedd athrawon wedi mynychu nifer o gyrsiau a chyfnodau sabothol datblygiad proffesiynol unigol. Nododd y pennaeth fod gan athrawon ystod o wahanol gryfderau a meysydd i’w datblygu. Nid oedd yn credu y byddai mynychu rhagor o ddigwyddiadau allanol yn ysgogi’r gwelliannau oedd eu hangen. Roedd eisiau gwella addysgu trwy ddefnyddio mecanweithiau cymorth mewnol. Cyflwynodd y pennaeth system hyfforddi a mentora ddwys am ddeuddeg wythnos i gynorthwyo datblygiad pellach athrawon. Rhyddhaodd yr ysgol uwch athrawes o’i dyletswyddau ystafell ddosbarth i gynnal y rhaglen a sefydlu partneriaethau gydag ysgolion a sefydliadau eraill i ddatblygu rhaglenni datblygu ar gyfer athrawon newydd gymhwyso a myfyrwyr.\nRoedd y rhaglen hyfforddi a mentora yn bersonol a theilwredig i’r athrawon dan sylw. Roedd rhaglenni unigol yn canolbwyntio ar feysydd y nodwyd bod angen eu gwella trwy arsylwadau gwersi a chraffu ar lyfrau, yn ogystal ag ar feysydd y nododd yr athro ei fod eisiau eu caboli. Roedd yr hyfforddwr athrawon yn cyfarfod â phob athro o leiaf unwaith yr wythnos. Darparodd gymorth yn y dosbarth trwy fodelu gwersi a chyd-addysgu. Gweithiodd gydag athrawon ar gynllunio gwersi a strategaethau rheoli ystafell ddosbarth hefyd. Ar ôl pob sesiwn hyfforddi, nododd athrawon ar beth roeddent am weithio cyn y cyfarfod nesaf. Roedd y perthnasoedd gweithio gonest ac agored a sefydlodd uwch arweinwyr gyda’r staff hynny a oedd yn cymryd rhan yn y rhaglen yn allweddol i’w llwyddiant. Arweiniodd hyn at lefelau uchel o ymddiriedaeth i’r rheiny oedd yn cymryd rhan yn y rhaglen ac fe wnaeth fagu hyder a meithrin hunan-barch ymhlith athrawon.\nMae rhaglen hyfforddi a mentora debyg ar waith ar gyfer athrawon newydd gymhwyso ac athrawon graddedig sy’n ymuno â’r ysgol. Ar hyn o bryd, mae’r ysgol yn cyflogi dau o athrawon ar y rhaglen athrawon graddedig ac athro sydd ar ei ail flwyddyn yn addysgu. Mae’r dirprwy bennaeth yn cyfarfod â’r athrawon hyn bob wythnos i gynllunio eu profiadau dysgu proffesiynol, fel trefnu ar gyfer modelu gwersi, cyd-addysgu ac arsylwadau cymheiriaid ac i osod targedau addysgegol ar gyfer y dyfodol. Mae’r ysgol yn teilwra’r profiadau yn effeithiol i fodloni anghenion a chyfnod datblygu’r athro unigol.\nMae’r pennaeth yn ymwybodol iawn o ofynion y proffesiwn addysgu a’r pwysau ychwanegol y mae rhai o’r staff yn eu rhoi arnyn nhw eu hunain. Er mwyn codi ymwybyddiaeth am bwysigrwydd cydbwysedd rhwng gwaith a bywyd a staff yn gofalu am eu hiechyd meddwl, gwahoddodd bob athro i fynychu cwrs ymwybyddiaeth ofalgar. Ariannwyd y cwrs gan undeb athrawon cenedlaethol a mynychodd athrawon y cwrs o’u gwirfodd am ddwy awr ar ôl yr ysgol am wyth wythnos. Mynychodd bron pob un o’r athrawon. Mae athrawon yn cytuno bod mynychu’r cwrs wedi helpu codi eu hymwybyddiaeth o’i gilydd a phwysigrwydd cyfathrebu’n onest ac agored fel bod problemau’n cael eu rhannu yn hytrach na’u cuddio. Mae hyn wedi helpu gwella llinellau cyfathrebu ymhellach yn yr ysgol ac wedi annog mwy o ddidwylledd fel bod athrawon bellach yn gyfforddus gyda chydweithwyr yn galw i mewn i’w hystafelloedd dosbarth.\nMae’r ysgol yn defnyddio dull ysgol gyfan o ran dysgu proffesiynol. Er enghraifft, pan benderfynodd yr ysgol gyflwyno adnoddau mathemateg newydd a ffyrdd newydd o weithio, mynychodd pob un o’r staff ddigwyddiadau datblygu mewnol rheolaidd. Ar ôl pob digwyddiad, mae staff yn cytuno ar ffocws i weithio arno, sy’n gysylltiedig â’u dysgu. Maent yn rhannu deilliannau eu gwaith mewn cyfarfodydd staff ac uwch arweinwyr. Mae hyn yn helpu sicrhau gwybodaeth a dull cyson ar draws pob dosbarth. Mae staff yn mynychu sesiynau diweddaru a gwybodaeth rhanbarthol a lleol, ond anaml iawn y maent yn mynychu digwyddiadau dysgu proffesiynol.\nMae arweinwyr yn annog athrawon i gymryd rhan mewn ymchwil weithredu ac arbrofi â syniadau newydd. Er enghraifft, mae athrawon wedi defnyddio technegau ymchwil ac ymholi i archwilio sut gall gemau wella medrau mathemategol a sillafu disgyblion. Mae athrawon yn arbrofi â syniadau ar gyfer gwella cysur a lles disgyblion hefyd trwy gyflwyno seddau bagiau ffa a gwisgo sliperi mewn ystafelloedd dosbarth. Nid yw arweinwyr yr ysgol yn ofni rhoi’r gorau i brosiectau ac arbrofion os nad ydynt yn bodloni anghenion disgyblion a staff. Er enghraifft, ychydig flynyddoedd yn ôl, cyflwynodd yr ysgol ddefnydd o dechnoleg fideo ar gyfer arsylwadau gwersi ac arsylwadau cymheiriaid. Fodd bynnag, ar yr adeg honno, nid oedd athrawon yn ddigon cyfarwydd â rhannu arfer i fod yn gyfforddus â’r math hwn o ddull. Bu’r ysgol yn arbrofi â marcio triphlyg hefyd ond rhoddodd y gorau i hyn pan gytunodd athrawon nad oedd yn gwella ansawdd yr adborth i ddisgyblion ac nad oedd yn ddefnydd effeithiol o’u hamser.\nDros y flwyddyn academaidd ddiwethaf, buddsoddodd yr ysgol yn sylweddol mewn rhaglen arweinyddiaeth bwrpasol am chwe diwrnod ar gyfer pob aelod o’r uwch dîm arweinyddiaeth. Dros y chwe diwrnod, dysgodd cyfranogwyr am eu hymddygiadau a’u harddulliau arwain eu hunain. Fe wnaethant archwilio beth oedd y ffordd orau i gyfathrebu a rhoi adborth, osgoi gwrthdaro a magu hyder ymhlith staff, trwy ddefnyddio ymddygiadau cadarnhaol pendant. Dysgon nhw am dechnegau hyfforddi a mentora a chawsant hyfforddiant ac adborth un i un ar eu perfformiad eu hunain gan fentor allanol. Mae pob un o’r athrawon a gymerodd ran yn y rhaglen yn teimlo eu bod wedi magu hyder a meithrin gallu i gael trafodaethau proffesiynol manwl am ansawdd yr addysgu a’r ddarpariaeth. Mae hyn wedi arwain at lefelau uwch o ddidwylledd a gonestrwydd wrth archwilio a rhannu arfer yn yr ysgol.\nMae’r ysgol yn symud oddi wrth arsylwadau gwersi ffurfiol. Nid yw arweinwyr yn yr ysgol yn credu mewn graddio gwersi cyfan na dadansoddi a graddio elfennau unigol o addysgu. Yn 2017-2018, maent yn arbrofi â system o sesiynau galw i mewn lle bydd arweinwyr yn galw i mewn i wersi’n rheolaidd am ryw 15 munud ac wedyn yn cael deialog broffesiynol gydag athrawon. Dros gyfnod, mae staff yn yr ysgol wedi ymgyfarwyddo â’r pennaeth ac aelodau eraill o’r uwch staff yn galw i mewn i’w gwersi’n ddirybudd i siarad â disgyblion a chymryd rhan yn yr addysgu a’r dysgu. Yn 2017/2018, bydd athrawon yn cael eu hannog i arsylwi ei gilydd yn fwy rheolaidd.\nMae dull yr ysgol o hyfforddi a mentora athrawon ar sail eu hanghenion unigol a’u cyfnod datblygu wedi arwain at arferion addysgu cyson dda ar draws yr ysgol. Mae gallu uwch arweinwyr i gymryd rhan mewn adborth agored a gonest wedi gwella oherwydd yr hyfforddiant pwrpasol ar arweinyddiaeth, hyfforddi a mentora. Mae hyn yn golygu bod pob un o’r arweinwyr yn gyfforddus yn herio eu syniadau eu hunain a’i gilydd ynglŷn â beth sy’n gwneud addysgu da. O ganlyniad, mae pob un o’r staff yn ymarferwyr myfyriol. Mae ymagwedd yr ysgol gyfan at agweddau at ddysgu proffesiynol yn sicrhau bod mentrau newydd yn cael eu gweithredu a’u datblygu’n gyson ar draws yr ysgol.\nDyma dair prif flaenoriaeth yr ysgol:\nMireinio’r broses arsylwi gwersi er mwyn i athrawon allu elwa ar lefel uwch o gymorth proffesiynol\nParhau i gynnal a chyhoeddi ymchwil ar lefel uchel i wella ansawdd dysgu ac addysgu\nDefnyddio arsylwadau gwersi i wrando ar ddysgwyr a chraffu ar lyfrau, gan sicrhau bod gweithgareddau ar gyfer disgyblion medrau sylfaenol yn gweddu’n agosach i’w gallu


Gwybodaeth am ddeddfwriaeth, canllawiau a chyfrifoldebau ynghylch ymdrin â thir halogedig.\nAr 15 Medi 2001\ndaeth system neu gyfundrefn well i rym ar gyfer nodi ac adfer tir halogedig\n. Cyfeirir at y gyfundrefn tir halogedig fel "\nRhan IIA" neu "Rhan 2A", sy'n golygu Rhan 2A o Ddeddf Diogelu’r Amgylchedd 1990 a'r canllawiau a'r rheoliadau sy'n cyd-fynd â hi.\nYm mis Rhagfyr 2006, cafodd y gyfundrefn tir halogedig ei hymestyn i gynnwys ymbelydredd\nMae'r gyfundrefn estynedig yn darparu system er mwyn nodi ac adfer tir halogedig lle mae tir o'r fath yn achosi i unrhyw berson ddod i gysylltiad am gyfnod ag ymbelydredd\n. Mae’r gyfundrefn yn weithredol ar gyfer ymbelydredd sy’n codi o ganlyniad i weithgarwch dynol yn unig.\nMae'r gyfundrefn yn darparu diffiniad o dir halogedig\n. Mae’r diffiniad yn canolbwyntio ar risgiau sy'n codi yng nghyd-destun defnydd ac amgylchiadau presennol y tir\nMae'r gyfundrefn hefyd yn darparu rheolau\ngyfer neilltuo cyfrifoldeb am dir halogedig, yn seiliedig ar yr egwyddor mai'r sawl sy'n llygru sy'n talu\nMae’r gyfundrefn yn gosod dyletswyddau ar awdurdodau lleol i:\narchwilio eu hardaloedd;\nnodi tir halogedig;\nymdrin â’r problemau yn unol â’r ymagwedd “addas i’w ddefnyddio”.\nMae’n ofynnol i awdurdodau lleol gyhoeddi strategaeth ar gyfer archwilio eu hardal.\nAsiantaeth yr Amgylchedd sy’n gyfrifol am ymdrin â “safleoedd arbennig” diffiniedig, a monitro ac adrodd ar y cynnydd a wneir.\nRheoliadau Tir a Halogwyd yn Ymbelydrol (Addasu Deddfiadau) (Cymru) (Diwygio) 2008\nMae'r Rheoliadau hyn yn gwneud mân newidiadau technegol ac angenrheidiol er mwyn dod â'r gyfundrefn tir a halogwyd yn ymbelydrol yn unol â'r gyfundrefn Trwyddedau Amgylcheddol newydd. Daeth y gyfundrefn Trwyddedau Amgylcheddol newydd i rym ar 6 Ebrill a gellir ei gweld o dan y dogfennau perthnasol.\nEwch i: Rheoliadau Tir a Halogwyd yn Ymbelydrol (Addasu Deddfiadau) (Cymru) (Diwygio) 2008 (dolen allanol, Saesneg yn unig)


Buddsoddi £49m yn ysgolion Sir Conwy – Golwg360\nBuddsoddi £49m yn ysgolion Sir Conwy\nHwb sylweddol i rai o ysgolion trefi’r glannau\nY Cynghorydd Garffild Lloyd Lewis sy’n gyfrifol am Addysg ar Gabinet Cyngor Conwy\nMae disgwyl i Gyngor Sir Conwy gadarnhau buddsoddiad gwerth £49m yn ysgolion y sir yn ystod y pum mlynedd nesaf.\nMae hynny’n cynnwys cyllid i foderneiddio saith o ysgolion yn nhrefi arfordir y sir: Deganwy, Llandrillo, Llanfairfechan, Abergele, Tywyn a Bae Cinmel, Llanddulas a Dwygyfylchi. Fe fydd hyn yn eu codi i safonau Ysgolion yr 21ain Ganrif Llywodraeth Cymru.\nFe fydd yr ysgol arbennig, Ysgol y Gogarth yn Llandudno, hefyd yn elwa, yn ogystal ac unedau cyfeirio disgyblion y sir.\nMae’r awdurdod lleol wedi derbyn £6m yn ychwanegol mewn grantiau ar gyfer gwahanol gynlluniau addysg.\nMae hynny’n cynnwys grantiau ar gyfer cyflwyno’r cynllun gofal plant 30 awr; 1.2m i hybu cyfleusterau cyfrwng Cymraeg mewn tri lleoliad o fewn y sir, a £900,000 ar gyfer prosiectau dysgu cymunedol.\nMae’r Cynghorydd Garffild Lewis, aelod o’r Cabinet sy’n gyfrifol am Addysg, yn gobeithio moderneiddio rhai ysgolion o fewn y sir yn ystod y cyfnod 2019 i 2024.\nDyma fydd ail gam y buddsoddiad mawr yn ysgolion Conwy, ar ôl i Ysgol Awel y Mynydd, Sŵn y Don, Ysgol Dyffryn yr Enfys ac Ysgol Nant y Groes gael eu hadnewyddu rhwng 2014 a 2019.\n“Fel Cyngor, rydym am wneud popeth y gallwn i wella ein hysgolion fel bod gan ein holl bobol ifanc yr amgylchedd cywir i ddysgu a llwyddo,” meddai’r Cynghorydd Garffild Lewis.\n“O dan y buddsoddiad hwn sydd werth sawl miliwn, rwy’n edrych ymlaen i weld y prosiectau unigol yn dod yn eu blaen, o wella cyfleusterau presennol ac estyniadau i adeiladu ysgolion cyfan gwbl newydd.”\nCyhuddo Llafur o fod “dros bob man” ar Brexit\nY Democratiaid Rhyddfrydol yn beirniadu dylanwad Llafur yn nhrafodaethau Brexit


Pecynnau hylendid COVID-19 wedi'u dosbarthu i'ch cadw'n ddiogel ar y campws - Coleg Gwent\nPecynnau hylendid COVID-19 wedi'u dosbarthu i'ch cadw'n ddiogel ar y campws\nYn ystod mis Medi, rydym wedi croesawu miloedd o ddysgwyr newydd a rhai sy’n dychwelyd drwy ddrysau ein pum campws ar gyfer cychwyn blwyddyn academaidd arall. Yn dilyn haf anarferol o gyfyngiadau Coronafeirws a theimladau o ansicrwydd i bawb, rydym wedi bod yn gweithio’n galed i roi diogelwch ein dysgwyr a’n staff yn gyntaf drwy wneud ein campysau’n ddiogel ar gyfer y dychweliad i ddysgu, ac rydym yn setlo i’r tymor newydd yn dda.\nTu ôl i’r llenni, rydym wedi bod yn brysur yn creu systemau un ffordd ar ein campysau, yn gosod peiriannau golchi dwylo, dosbarthiadau wedi’u glanhau’n drylwyr, ac arddangos posteri ac adnoddau i helpu diogelu Coleg Gwent rhag COVID. Rydym yn dilyn holl ganllawiau Llywodraeth Cymru ac yn annog pawb i gadw pellter cymdeithasol o 2 fetr, golchi eu dwylo yn rheolaidd ac osgoi casglu mewn grwpiau mawr. Mae nifer o newidiadau wedi bod ar y campws i ddod i arfer â hwy ac rydym yn ddiolchgar iawn o weld y mwyafrif ohonoch yn cydymffurfio ac yn ein helpu drwy ddilyn y rheolau.\nFel coleg, rydym wedi penderfynu darparu cit hylendid COVID-19 i’n holl ddysgwyr yn ystod y tymor cyntaf i’w paratoi a sicrhau bod ganddynt yr adnoddau cywir i fod ar y campws. Mae’r citiau yn cynnwys dau fasg wyneb y gellir eu hailddefnyddio, diheintydd dwylo a chadachau glanhau i leihau’r risg o ledaenu Coronafeirws, ac argyhoeddi dysgwyr a staff ein bod yn gwneud popeth o fewn ein gallu i barhau i fynd i’r afael â’r dysgu tra’n cadw pawb yn ddiogel.\nMae Libby, dysgwr blwyddyn gyntaf o Barth Dysgu Blaenau Gwent yn hoffi’r ffaith bod gan y coleg system un ffordd ar gyfer diogelwch a bod angen i bawb wisgo eu masgiau bob amser. Ei sylwadau oedd bod rhagofalon amlwg ar waith a bod y system wedi’i threfnu’n dda iawn. Yn debyg, mae Ethan, dysgwr Plymio Lefel 1 ar gampws Dinas Casnewydd, yn meddwl bod y sefyllfa wedi’i rheoli’n dda ar y campws a’i fod yn beth gwych bod masgiau wedi cael eu darparu ar gyfer dysgwyr.\nFel cyfanswm, gwnaethom rannu dros 15,000 o fasgiau wyneb i’n dysgwyr, dros 10,000 o ddiheintyddion dwylo a dros 7,500 pecyn o gadachau golchi dwylo. Ynghyd â’n rhagofalon diogelwch eraill, mae hyn wedi gwneud i nifer ohonoch deimlo’n fwy diogel a hyderus ar y campws.\nGobeithiwn y bydd ein rhagofalon diogelwch a’r citiau hylendid COVID-19 yn rhoi hyder i chi fod ar y campws ac rydym yn diolch i chi am ein helpu i gadw’r coleg yn ddiogel rhag COVID a chynnal dysgu dros y cyfnod anarferol hwn. Ewch i’n tudalen COVID am ragor o wybodaeth a phob diweddariad COVID-19.


Gweithgareddau Anturus | Chwaraeon Cymunedol | Sport Wales - Chwaraeon Cymru\nHelpu pobl ifanc i gyflawni\nDylid rhoi cyfleoedd i'r disgyblion:\n1. oresgyn sialensiau corfforol a sialensiau sy'n gofyn am ddatrys problemau gyda phartner neu mewn grŵp bach.\n2. caffael y sgiliau sy'n angenrheidiol ar gyfer y gweithgareddau a gyflawnir, e.e. darllen cwmpawd, map neu gyfarwyddiadau, clymu rhaff neu adeiladu lloches.\n3. adnabod pam y dylent fod yn ymwybodol o'u diogelwch eu hunain a phobl eraill a sut i barchu'r amgylchedd.\nDylid addysgu'r disgyblion i:\n4. ddatblygu sgiliau diogelwch a goroesi personol yn y dŵr.\n5. nofio heb gymorth am gyfnod penodol o amser.\nWrth i'w gwaith ddatblygu dylent:\n6. gynllunio a gwerthuso eu hymatebion unigol neu ymatebion grŵp i sialensiau gan ddefnyddio geiriau allweddol sy'n gysylltiedig â'u gweithgaredd.\n7. defnyddio'r hyn a ddarganfyddant i gynllunio sut i wella eu hymdrechion nesaf.\n8. cymhwyso eu sgiliau i amgylcheddau cyfarwydd ac anghyfarwydd.\nGweithgareddau antur: gweithgareddau a seilir ar ddatrys problemau, cyfathrebu, arweinyddiaeth a gwaith tîm ac sydd â ffocws ar fyw a dysgu yn yr awyr agored yn aml.\nBydd cymryd rhan mewn gweithgareddau awyr agored yn darparu cyfleoedd i gynyddu ymwybyddiaeth o'r amgylchedd naturiol a deall pwysigrwydd materion megis cadwraeth a datblygiad cynaliadwy. Gall gweithgareddau antur gael eu cyflawni yn ystod amser cwricwlwm, ar ôl ysgol, neu fel rhan o brofiad preswyl tu allan i oriau ysgol mewn amgylcheddau newydd a heriol y tu hwnt i'r ardal leol.\n1. ddatblygu amrywiaeth o sgiliau a thechnegau mewn o leiaf un o'r tri math canlynol o weithgareddau antur:\ngweithgareddau awyr agored ac antur, e.e. dringo, canŵio, cyfeiriannu\nsialensiau datrys problemau neu fenter, e.e. dilyn neu gynllunio llwybrau, cyrsiau rhaff\nteithiau, e.e. cerdded mynyddoedd a gwersylla.\n2. cynllunio, cyflawni a gwerthuso gweithgareddau, gan ddefnyddio'r hyn a ddarganfyddant i gynllunio sut i wella eu hymdrechion nesaf.\n3. ysgwyddo peth cyfrifoldeb drostynt eu hunain, dros eraill a'r amgylchedd dysgu.\n4. cymhwyso a gwerthuso egwyddorion ac arferion achub ac adfywio.\n5. gwrando'n ofalus ar gyfraniadau gan eraill a gwneud penderfyniadau unigol a grŵp i adnabod problemau ac awgrymu dulliau eraill.\nGweithgareddau antur: gweithgareddau a seilir ar ddatrys problemau ac sydd â ffocws ar fyw a dysgu yn yr awyr agored yn aml.\nDylai disgyblion gael cyfleoedd i wneud y canlynol:\nCydweithio er mwyn perffeithio ac addasu eu technegau a'u sgiliau, a'u defnyddio'n ddiogel mewn sefyllfaoedd cynyddol heriol e.e. tir, gwaith dringo neu amodau dyfrol sy'n fwy anodd.\nParatoi ar gyfer, cynnal ac adolygu gweithgaredd heriol yn ddiogel, mewn amgylchedd anghyfarwydd os yw hynny'n bosibl.\nCymryd cyfrifoldeb amdanynt hwy eu hunain, am eraill ac am yr amgylchedd dysgu.\nDisgrifio'r bylchau mewn sgiliau, gwybodaeth a dealltwriaeth.\nDadansoddi'r gwahanol opsiynau sydd ar gael yn y gweithgaredd heriol.\nDadansoddi'r strategaethau a ddefnyddir a'r strategaethau amgen a all fod ar gael.\nAdolygu'r cynllun yn effeithiol lle bo angen.\nMabwysiadu gwahanol swyddogaethau yn y gweithgaredd o'u dewis.\nMae cymryd rhan mewn gweithgareddau awyr agored yn cynnig cyfleoedd i greu mwy o ymwybyddiaeth o'r amgylchedd naturiol ac i ddeall rhai materion, fel cadwraeth a datblygiad cynaliadwy, yn well. Gellir cymryd rhan mewn gweithgareddau antur fel rhan o'r cwricwlwm, ar ôl ysgol, neu fel rhan o brofiad preswyl y tu allan i oriau mewn amgylcheddau newydd a heriol, y tu allan i'r ardal leol.\nDrwy fabwysiadu gwahanol swyddogaethau, fel arweinwyr, cynllunwyr llwybr neu berfformwyr, gallai disgyblion ddewis datblygu'r swyddogaethau hyn yn eu gwersi addysg gorfforol, fel rhan o weithgareddau gwaith maes eraill ac wrth gynllunio ar gyfer gweithgaredd neu siwrnai.\nMae'r nodweddion dysgu canlynol wedi'u cymryd o'r Targed Cyrhaeddiad, sef y disgrifiadau lefel a geir yn y ddogfen Addysg Gorfforol yng Nghwricwlwm Cenedlaethol Cymru. Cânt eu cyflwyno yn y ffurf hon i helpu athrawon i adnabod dilyniant a chynllunio'r hyn y maent am i'w disgyblion ei ddysgu yn y dyfodol. Gellir defnyddio'r nodweddion hyn wrth Asesu ar gyfer Dysgu, gan helpu disgyblion i ddatblygu gwybodaeth a dealltwriaeth am yr hyn y maent yn gweithio i'w gyflawni. Fodd bynnag, wrth benderfynu ar lefel cyrhaeddiad disgybl ar ddiwedd Cyfnod Allweddol, dylai athrawon farnu pa ddisgrifiad sy'n cyd-fynd orau â pherfformiad y disgybl. Dylid ystyried pob disgrifiad ar y cyd â'r disgrifiadau lefel sydd y naill ochr â'r llall iddo.\nYn ogystal, dylai athrawon gyfeirio at gyhoeddiad Cynulliad Cymru, sef Addysg Gorfforol, Canllawiau ar gyfer Cyfnodau Allweddol 2 a 3 (2009).\nBydd y disgyblion yn chwarae ac yn symud mewn amrywiaeth o ffyrdd\nByddant yn datblygu'r modd y byddant yn perfformio sgiliau syml, yn unigol i ddechrau ac yna gyda phartner\nByddant yn defnyddio gweithrediadau sylfaenol teithio, neidio a glanio, cydbwysedd a llonyddwch yn eu gweithgareddau chwarae a'u gweithgareddau creadigol\nByddant yn gwrando ar gyfarwyddiadau ac yn ymateb iddynt gyda pharodrwydd\nByddant yn dangos ymwybyddiaeth gynyddol o'r lle gwag oddi wrth eraill lle gallant weithio'n ddiogel mewn amgylcheddau amrywiol\nByddant yn gwella'r hyn a wnânt, weithiau trwy wylio eraill a'u helpu i wella\nByddant yn nodi sut mae eu hanadlu'n newid pan fyddant yn ymarfer a sut byddant yn edrych ac yn teimlo\nBydd y disgyblion yn archwilio gwahanol weithgareddau ac yn symud gyda mwy o hyder a rheolaeth gorfforol\nByddant yn ymarfer i wella eu sgiliau ac yn dechrau cysylltu gweithrediadau\nByddant yn cyfleu gwahanol syniadau ac emosiynau mewn ymateb i wahanol symbyliadau, ac yn ailadrodd patrymau symud syml mewn gweithgareddau creadigol\nByddant yn gweithio'n ddiogel gydag eraill wrth ddefnyddio offer a chyfarpar, a byddant yn ysgwyddo peth cyfrifoldeb dros ei gael allan a'i roi i gadw\nByddant yn siarad am yr hyn y byddant hwy ac eraill wedi ei wneud, ac yn gwneud awgrymiadau syml ynghylch sut i wella perfformiad\nByddant yn nodi ac yn disgrifio'r newidiadau corfforol i'w cyrff pan fyddant yn gwneud gwahanol fathau o weithgareddau\nBydd y disgyblion yn defnyddio ac yn datblygu eu sgiliau cystadleuol a chreadigol gyda mwy o gydsymudiad a rheolaeth\nBydd symudiadau'n dangos gwell tensiwn a siâp cliriach a bydd gweithrediadau wedi'u cysylltu yn dechrau dangos peth rhwyddineb\nByddant yn cydweithio wrth ddatrys problemau pan fyddant yn gweithio gydag eraill\nByddant yn adnabod y prif egwyddorion gwahanol sydd wrth wraidd gweithgareddau cystadleuol, creadigol ac antur\nByddant yn cynnal gweithgareddau dros gyfnodau priodol o amser\nByddant yn gwylio perfformiad ei gilydd ac yn dweud beth sy'n dda a beth allai fod yn well, gan ddechrau defnyddio geiriau allweddol sy'n gysylltiedig â'u gweithgaredd\nByddant yn defnyddio'r ddealltwriaeth hon i gynllunio sut i wella eu sgiliau eu hunain\nByddant yn dechrau gofyn cwestiynau perthnasol er mwyn gwella a gwneud cynnydd\nByddant yn disgrifio sut mae ymarfer yn effeithio ar y corff a byddant yn rhoi rhesymau pam mae gweithgaredd corfforol dyddiol yn dda iddynt.\nBydd perfformiad y disgyblion yn dangos gwell cydsymudiad a rheolaeth ar draws ystod o weithgareddau\nBydd y sgiliau a'r syniadau a ddewisant ac a gymhwysant yn fwyfwy perthnasol i'r gweithgaredd ac yn dangos effeithlonrwydd ac effeithiolrwydd cynyddol\nByddant yn cyfleu eu syniadau'n glir i eraill\nBydd eu perfformiad yn dangos mwy o fanwl gywirdeb a gellir ei gynnal dros gyfnodau priodol o amser\nByddant yn fwy cyfrifol am eu gweithrediadau eu hunain ac yn dechrau deall y risgiau cysylltiedig\nByddant yn cydweithio ag eraill ac yn parchu confensiynau chwarae teg, cydraddoldeb ac ymddygiad priodol\nByddant yn adnabod yr hyn sy'n gwneud sgìl, syniad neu weithred yn llwyddiannus ac yn llunio barn syml am eu perfformiad eu hunain a pherfformiad eraill, gan ddefnyddio'r wybodaeth hon i gynllunio sut i wella\nByddant yn defnyddio geiriau allweddol sy'n gysylltiedig â'r gwahanol weithgareddau ac yn gofyn cwestiynau perthnasol er mwyn eu helpu i wneud cynnydd\nByddant yn disgrifio sut y teimlant wrth wneud gwahanol weithgareddau ac yn dangos peth dealltwriaeth o bwysigrwydd gweithgaredd corfforol i iechyd, ffitrwydd a lles.\nBydd y disgyblion yn dangos eu gwybodaeth, eu sgiliau a'u dealltwriaeth ar draws ystod o weithgareddau gyda rheolaeth a chywirdeb cyson\nByddant yn ysgwyddo mwy o gyfrifoldeb dros eu dysgu eu hunain, ac yn gofyn cwestiynau perthnasol er mwyn estyn a gwella eu perfformiad\nByddant yn dechrau datblygu amrywiaeth gynyddol o syniadau dychmygus\nByddant yn defnyddio egwyddorion cyfansoddi mewn gweithgareddau creadigol i gynllunio perfformiad gydag ymwybyddiaeth o'r ffactorau sy'n hybu ansawdd\nByddant yn dechrau mireinio ac addasu tactegau, technegau a sgiliau a ddysgwyd yn flaenorol, a'u cymhwyso mewn sefyllfaoedd newydd\nByddant yn gwrando'n ofalus ar yr hyn y bydd eraill yn ei ddweud am eu gwaith ac yn defnyddio eu sylwadau i wella effeithiolrwydd ac ansawdd eu perfformiad eu hunain a pherfformiad eraill\nByddant yn ysgwyddo mwy o gyfrifoldeb dros gynllunio elfennau o'u gwaith\nByddant yn cymryd rhan mewn amrywiaeth o wahanol weithgareddau priodol sy'n cael effaith gadarnhaol ar eu hiechyd, eu ffitrwydd a'u teimladau amdanynt hwy eu hunain.\nBydd y disgyblion yn dangos y gallant fireinio eu sgiliau a pherfformio gyda mwy o effeithlonrwydd technegol\nByddant yn gwneud penderfyniadau doeth, gan ddewis sgiliau a strategaethau priodol a'u cymhwyso'n effeithiol ac yn ddiogel mewn amrywiaeth o sefyllfaoedd heriol\nByddant yn dadansoddi eu perfformiad er mwyn adnabod sgiliau, strategaethau a thactegau eraill a allai fod yn effeithiol ac yn cynllunio sut i wella eu hymgais nesaf\nByddant yn cydnabod pwysigrwydd rheolau a gweithdrefnau diogelwch a byddant yn eu defnyddio'n gyson\nByddant yn mabwysiadu gwahanol rôl yn y gweithgareddau a ddewisir\nPan fyddant yn gweithio gydag eraill, byddant yn cyfleu syniadau a gwybodaeth yn glir ac yn ymateb yn briodol i gyfraniadau gan eraill\nByddant yn amrywio eu cyflwyniadau ar gyfer cynulleidfaoedd a dibenion amrywiol\nByddant yn cydnabod sut y gallai gwahanol weithgareddau effeithio ar eu ffitrwydd a sut y gall hyfforddiant a maeth priodol wella eu perfformiad.\nBydd y disgyblion yn arddangos sgiliau datblygedig, technegau a syniadau wedi'u mireinio, ac yn eu cymhwyso'n gywir ar draws ystod o weithgareddau\nByddant yn dechrau trosglwyddo eu gwybodaeth a'u sgìl mewn un gweithgaredd i ddatblygu un arall\nByddant yn gweithio gydag eraill tuag at dargedau a bennwyd ar gyfer gwelliant\nByddant yn gwrando'n ofalus ar gyfraniadau gan eraill, gan ystyried eu syniadau ac ymateb yn briodol\nByddant yn cyfleu syniadau a gwybodaeth, gan integreiddio gwahanol ffurfiau i gyflwyniadau ar gyfer cynulleidfaoedd a dibenion amrywiol, i ddadansoddi, cyfoethogi a gwella effaith eu gwaith\nByddant yn rhagweld ymatebion pobl eraill a chanlyniadau gweithrediadau, ac yn addasu eu perfformiad eu hunain ac yn awgrymu dulliau eraill\nByddant yn gwerthuso'n gywir y cryfderau a'r cyfyngiadau a geir wrth gynllunio a pherfformio gweithgaredd\nByddant yn ymateb yn briodol i broblemau a sialensiau sy'n fwyfwy cymhleth\nByddant yn dangos hyder a chymhwysedd mewn ystod o rolau a gweithgareddau\nByddant yn adnabod sut mae ffitrwydd, sgiliau, tactegau neu syniadau a ddewisir, a chyfansoddiad yn effeithio ar ansawdd ac effeithiolrwydd perfformiad\nByddant yn deall manteision gweithgareddau rheolaidd sydd wedi'u cynllunio, a maeth priodol o ran eu hiechyd, eu ffitrwydd a'u lles\nByddant yn cynllunio eu rhaglen eu hunain o weithgareddau corfforol dyddiol.\nBydd y disgyblion yn dangos gwybodaeth a dealltwriaeth eang o sgiliau datblygedig a'r egwyddorion sydd wrth wraidd gweithgareddau\nByddant yn dadansoddi'r strategaethau a ddefnyddir mewn gwahanol weithgareddau ac yn cael hyd i strategaethau eraill a allai fod ar gael\nByddant yn defnyddio eu gwybodaeth fanwl a'u perfformiad o sgìl mewn un gweithgaredd i ddatblygu sgiliau eraill\nByddant yn monitro ac yn gwerthuso cynnydd tuag at dargedau\nBydd eu sgiliau perfformio yn gyson, dan reolaeth ac yn effeithiol\nByddant yn gwerthuso'n sensitif ac yn effeithiol gan ddefnyddio ystod o feini prawf llwyddiant, a chynnig sylwadau manwl gywir ar eu gwaith eu hunain a gwaith gan eraill\nByddant yn cyfleu syniadau trwy waith mwy cymhleth\nByddant yn cydnabod sut y gallai gwahanol weithgareddau effeithio ar eu ffitrwydd a sut y gall hyfforddiant priodol wella ffitrwydd a pherfformiad\nByddant yn defnyddio eu gwybodaeth o'r egwyddorion sydd wrth wraidd gweithgareddau iechyd, ffitrwydd a lles i gynllunio a gwerthuso eu rhaglenni gweithgareddau corfforol dyddiol eu hunain ac eraill\nByddant yn awgrymu dulliau eraill pan fo'n briodol ac yn adolygu'r cynllun yn effeithiol pan fydd angen.\nBydd y disgyblion yn arddangos eu gwybodaeth a'u dealltwriaeth eang o sgiliau datblygedig ac egwyddorion ar draws gweithgareddau\nByddant yn perfformio gyda hyder, gwreiddioldeb a steil\nBydd eu technegau'n gaboledig ac yn parhau'n gyson dan bwysau\nByddant yn dod i benderfyniadau cytbwys mewn sefyllfaoedd sy'n newid yn gyson\nByddant yn esbonio pam y mae'r sgiliau, strategaethau a thactegau arbennig wedi cael eu dewis ac yn nodi problemau posib\nByddant yn datblygu ac yn mynegi amrywiaeth o syniadau dychmygus ac yn defnyddio geirfa dechnegol yn gyson ac yn fanwl gywir\nByddant yn gwerthuso eu gwaith eu hunain a gwaith gan eraill ac yn ei adolygu'n effeithiol pan fydd angen.\nNodweddion Ansawdd y Cwricwlwm Cenedlaethol\nMae'r disgrifiadau lefel yn Addysg Gorfforol yng Nghwricwlwm Cenedlaethol Cymru yn disgrifio'r mathau a'r ystod o berfformiad a ddylai nodweddu gwaith disgyblion sy'n gweithio ar lefel benodol. Mae'r disgrifiadau'n cynnwys ystod o ansoddeiriau sy'n disgrifio'r ansawdd y dylid disgwyl ei weld wrth i'r disgyblion berfformio. Darperir y diffiniadau canlynol i helpu athrawon i gael dealltwriaeth ddyfnach o ddilyniant, a fydd yn eu helpu i gynllunio, asesu a hybu cynnydd y disgyblion.\nDewiswch o'r dogfennau sydd ar gael i'w lawrlwytho.\nMae'r dogfennau isod yn dangos y continwwm dysgu cyffredinol ar gyfer Gweithgareddau Antur yn ogystal â'r continwwm dysgu penodol ar gyfer pob gweithgaredd unigol.\nY continwwm Gweithgareddau Antur\nY continwwm beicio\nY continwwm canŵio a chaiacio\nY continwwm cyfeiriannu\nY continwwm dringo a chlogfeinio\nY continwwm hwylio a hwylfyrddio\nY continwwm mynd ar deithiau\nY continwwm nofio a diogelwch yn y dŵr\nY prif gymhellion:\nEr bod cyfleusterau dan do yr ysgol yn newydd, dim ond un neuadd chwaraeon sydd ar gael, ac mae honno'n cael ei defnyddio i gynnal arholiadau am gyfnodau estynedig. Roedd angen bod yn greadigol wrth ddefnyddio'r holl le sydd ar gael yn yr awyr agored yn effeithiol.\nRoedd cyhoeddi fersiwn drafft y newidiadau i'r gorchmynion AG yn 2005 wedi codi ymwybyddiaeth am y pwyslais cynyddol ar Weithgareddau antur. Aeth yr adran ati i adolygu gwaith cynllunio'r cwricwlwm i ystyried y gofyniad statudol i gynnig Gweithgareddau antur.\nRoedd gan y staff AG ddiddordeb eisoes mewn Gweithgareddau antur, ac roedd rhai ohonynt yn gymwys i ddarparu sesiynau canŵio a cherdded mynyddoedd, ond penderfynwyd y byddent yn dechrau gyda dringo er mwyn gwneud y defnydd mwyaf o'r cyfleusterau a oedd ar gael.\nMae'r pennaeth wedi bod yn gefnogol ar hyd yr amser, gan gydnabod y cyfyngiadau a gaiff eu hachosi gan y cyfleusterau. Mae'r Uwch-Dîm Rheoli yn gwerthfawrogi ac yn parchu'r adran AG a'r berthynas sydd ganddi â'r disgyblion.\nI ddechrau, datblygwyd wal ddringo dan do yn y neuadd chwaraeon, ond yn fuan gwelwyd nad oedd hynny'n ddigon i gadw dosbarth cyfan yn brysur a herio pob disgybl, felly ehangwyd y wal ac ychwanegwyd adran glogfeinio/dringo ar draws. Yn awr, mae'n ddigon mawr i ddosbarth cyfan ei defnyddio. Talodd yr ysgol i bedwar aelod o staff ennill eu cymwysterau wal ddringo dan do. Mae'r ysgol yn ymweld â wal ddringo y Drindod Dewi Sant yn rheolaidd.\nCynlluniodd yr ysgol ei llwybr beicio mynydd ei hun gyda help Rowan Sorrell. Costiodd hynny £12,000, ac fe'i hariannwyd gan yr ysgol, cyfraniadau pontio, digwyddiadau codi arian ac ati.\nPrynodd yr ysgol 18 beic a threlar i'w cario, a chaiff y beiciau hynny eu cynnal a'u cadw gan fyfyrwyr blwyddyn 10 ac 11 sy'n dilyn cwrs rhwydwaith y coleg agored ar gynnal a chadw beiciau. Mae hawl gan fyfyrwyr TGAU a Safon Uwch ddod â'u beiciau eu hunain i'r ysgol.\nTalodd yr ysgol i'r staff fynychu dyfarniad arweinwyr beicio mynydd yr Alban.\nMae'r ysgol yn ymweld â llwybrau beicio mynydd coedwig Brechfa yn rheolaidd.\nMae tir yr ysgol yn helaeth ac mae wedi'i fapio at ddibenion cyfeiriannu gan gynnwys llinellau grid a chyfuchliniau i herio'r disgyblion mwy galluog a darparu cyfleoedd cerdded ychwanegol mewn perthynas â Gwobr Safon Aur Dug Caeredin a'r cymhwyster Cerdded Mynyddoedd ar lefel TGAU.\nMae'r grwpiau sy'n astudio TGAU a Safon Uwch yn ymweld â chanolfan fynydda Aberhonddu i gwblhau cwrs cyfeiriannu mwy cymhleth sy'n gwbl gaeëdig.\nYn ddiweddar, prynodd yr ysgol wyth caiac gan ddefnyddio grant gan Canw Cymru.\nMae'r aelodau o staff wedi ennill eu dyfarniadau hyfforddi canŵio lefel 2.\nMae rhaglen ganŵio wedi'i chynllunio ar gyfer mis Medi 2011.\nMae'r ysgol wedi creu cysylltiadau ag ysgolion cynradd, gan gefnogi aelodau o staff ysgolion cynradd i ennill cymwysterau hyfforddi ym maes dringo, beicio mynydd a chyfeiriannu. Mae'r ysgol yn gadael i ysgolion cynradd ddefnyddio'r cyfleusterau er mwyn i'r disgyblion fod yn gyfarwydd â'r safle a rhai o'r gweithgareddau pan fyddant yn dechrau ym mlwyddyn 7.\nYn awr, prin iawn yw'r disgyblion nad ydynt yn cymryd rhan. Mae'r disgyblion a oedd wedi colli diddordeb mewn chwaraeon traddodiadol yn mwynhau Gweithgareddau antur yn fawr, ac yn awr maent yn mwynhau cymryd rhan, ac yn dod â'u dillad chwaraeon yn rheolaidd. Mae llawer ohonynt yn cymryd rhan mewn Gweithgareddau antur ar ôl ysgol neu yn y gymuned.\nRydym wedi gweld gwelliant sylweddol yn sgiliau personol, cymdeithasol ac emosiynol y disgyblion. Mae'r disgyblion wedi datblygu parch ac agwedd gadarnhaol atynt hwy eu hunain ac eraill. Yn benodol, mae disgyblion a oedd wedi'u dadrithio wedi datblygu ystod o strategaethau i reoli gwrthdaro ac anghydfod.\nMae'r disgyblion wedi aeddfedu ac maent yn fwy abl i gymryd rolau arwain yn effeithiol, gweithio fel tîm a chymryd mwy o gyfrifoldebau.\nCeir posibiliadau i drefnu bod y cyfleusterau ar gael yn ystod y gwyliau. Mae cyn-ddisgyblion eisoes yn dod i ofyn a allant ddefnyddio'r offer yn ystod eu gwyliau.\nGallai rhagor o ddisgyblion ddod yn aelodau o garfanau rhanbarthol a rhyngwladol. Rydym eisoes wedi profi llwyddiant mewn dringo a beicio mynydd.\nPa neges sydd gennych i ysgolion eraill?\nMae'n anhygoel yr hyn y gallwch ei wneud gydag ychydig o ddychymyg ac ychydig iawn o arian.\nTrwy gynnig rhywbeth cwbl wahanol rydych yn apelio at ystod ehangach o ddisgyblion, ac yn fuan byddant yn dwlu ar y gweithgareddau ac eisiau gwneud mwy o hyd.\nMae'r disgyblion yn fwy dymunol i'w gilydd.\nMae'r staff hefyd yn dwlu ar y gweithgareddau hyn ac yn eu mwynhau'n fawr.\nAddysg Awyr Agored o Ansawdd\nMewn ysgolion sy'n darparu addysg awyr agored o ansawdd, mae'r penaethiaid a'r rheolwyr:\nYn greadigol yn y modd y maent yn darparu amser, staff, offer ac adnoddau i alluogi pobl ifanc i ddysgu a chyflawni\nYn annog ac yn cefnogi'r staff sy'n cymryd rhan, ac yn rhoi cyfleoedd iddynt ddatblygu'n broffesiynol\nYn gwrando ar bobl ifanc ac yn ystyried yr hyn sydd ganddynt i'w ddweud\nYn cynnwys rhieni/gofalwyr ac yn gwrando ar yr hyn sydd ganddynt i'w ddweud\nYn monitro'r effaith a gaiff addysg awyr agored, er mwyn sicrhau bod gweledigaeth yr ysgol yn cael ei gwireddu.\nWrth gynllunio Gweithgareddau antur, bydd angen i chi ddangos dychymyg a blaengaredd i gynllunio profiadau effeithiol a heriol i bob disgybl.\nCyngor yr Ysgol - llais y disgyblion\nY cyfleusterau ar/oddi ar y safle\nY cyfleusterau posibl\nDiddordebau'r disgyblion trwy gyngor yr ysgol. Beth yr hoffent gael cyfle i'w wneud?\nGallu a phrofiad y disgyblion.\nY cymwysterau sydd gan y staff eisoes a'u diddordeb mewn ymgymryd â datblygiad proffesiynol pellach neu ennill rhagor o gymwysterau.\nY cyfleusterau a'r offer sydd ar gael ar hyn o bryd.\nY posibiliadau ar gyfer cael cyfleusterau ac offer newydd.\nY posibiliadau o ran gweithio mewn partneriaeth ag eraill, er enghraifft canolfannau hamdden, ysgolion eraill, canolfannau awyr agored, hyfforddwyr/clybiau lleol, cyrff llywodraethu cenedlaethol gwahanol gampau, cwmnïau trafnidiaeth ac ati.\nPa weithgareddau y gellid eu darparu?\nBeth yw'r ffordd orau o ddarparu'r gweithgareddau hyn - eu cynnal yn achlysurol/mewn bloc o amser, trwytho'r disgyblion/rhoi sesiynau bach byr iddynt, cyflwyno gweithgareddau yn seiliedig ar sgiliau neu'n seiliedig ar themâu?\nPryd y bydd angen cynnal hyfforddiant (os oes angen).\nGwariant i'w gynnwys yn rhagolygon y gyllideb (os oes angen). Archebu offer ac ati, a threfnu sut y darperir cyfleuster (os oes angen).\nCyfarfodydd partner i gytuno ar rolau a chyfrifoldebau ac ati.\nCanlyniadau dysgu gan ddefnyddio continwwm dysgu a chontinwwm gweithgareddau.\nSesiynau, casglu tystiolaeth o'r hyn a ddysgwyd - ffotograffau, fideos, dyddiaduron disgyblion, negeseuon a recordiwyd ac ati.\nBarn y disgyblion.\nBarn y staff.\nBarn y rhieni/gofalwyr.\nYr hyn y mae'r disgyblion wedi'i gyflawni.\nPa mor effeithiol yw'r rhaglen, ac unrhyw welliannau y gellid eu gwneud yn y dyfodol.\nY rhaglenni dysgu y mae eu hangen yn y dyfodol.\nAdrodd i'r canlynol:\nYsgolion eraill - yn y clwstwr, teulu o ysgolion ac ati.\nCorff llywodraethu'r ysgol.\nCyrff llywodraethu gwahanol gampau.\nGwefan AGChY i Athrawon.\nTrwy fabwysiadu dull addysgu:\nY mae'r plentyn yn ganolog iddo, gan hybu a chefnogi datblygiad personol yn ogystal â sgiliau corfforol\nSy'n canolbwyntio ar les a meithrin cydberthnasau cadarnhaol\nSy'n ystyried dysgu yn yr ysgol, yn y cartref ac yn y gymuned\nSy'n hybu dulliau o hwyluso a dysgu'n annibynnol\nSy'n seiliedig ar heriau corfforol a datrys problemau.\nAwgrymodd Barrett a Greenaway (1995) y byddai Gweithgareddau antur yn cael yr effaith fwyaf yn yr achosion canlynol:\nPan fydd yr arddull a gaiff ei fabwysiadu gan y staff yn un sy'n hwyluso, lle caiff sgiliau personol, cymdeithasol ac emosiynol eu pwysleisio\nPan fydd disgyblion yn gweithio mewn grwpiau bach lle caiff cefnogaeth a chydweithrediad eu hwyluso a lle mae pawb yn helpu'i gilydd\nPan gaiff grwpiau eu dewis a'u cynllunio'n ofalus gan ystyried anghenion, gallu a diddordebau'r disgyblion\nPan fydd disgyblion yn gallu mynegi eu hemosiynau, dysgu ar y cyd a chymryd cyfrifoldeb am eu datblygiad eu hunain\nPan gaiff profiadau eu darparu'n rheolaidd dros gyfnodau hir, a'u cysylltu â chyfleoedd dilynol yn y gymuned.\nGweithdrefnau ymweliadau addysgol y cyflogwr - hanfodol\nPan fyddwch yn darparu Gweithgareddau antur ar y safle neu oddi arno, rhaid i chi ddilyn gweithdrefnau Ymweliadau Addysgol eich cyflogwr o ran cynllunio, staffio a threfnu'r gweithgaredd. Dylai polisi eich ysgol ynghylch Ymweliadau Addysgol fod yn fan cychwyn i'ch gwaith. Bydd Cydlynydd Ymweliadau Addysgol yr ysgol ac Ymgynghorydd Addysg Awyr Agored yr Awdurdod Lleol [neu Ymgynghorydd Ymweliadau Addysgol] yn gallu darparu cyngor a chymorth amhrisiadwy. Dylai athrawon drafod â'r Pennaeth yn uniongyrchol os nad oes gan yr ysgol Gydlynydd Ymweliadau Addysgol sydd wedi'i hyfforddi.\nCanllawiau Cymru Gyfan ar gyfer Ymweliadau Addysgol - ffynhonnell dda o wybodaeth ychwanegol\nMae pob Awdurdod Lleol yng Nghymru yn seilio ei Ganllawiau ar gyfer Ymweliadau Addysgol ar y ddogfen Canllawiau Cymru Gyfan ar gyfer Ymweliadau Addysgol a gyhoeddwyd gan Lywodraeth Cynulliad Cymru.\nGellir lawrlwytho'r ddogfen hon o http://wales.gov.uk/topics/educationandskills/allsectorpolicies/healthandsafety/?skip=1&lang=cy, ac fe'i hargymhellir i athrawon fel ffynhonnell gyfoethog o wybodaeth ynghylch y gofynion o ran cynllunio a threfnu Gweithgareddau antur a chymhwysedd arweinwyr. Fodd bynnag, bydd gweithdrefnau eich cyflogwr yn cael blaenoriaeth dros bob canllaw arall.\nMae'r ddogfen Canllawiau Cymru Gyfan yn ddogfen fawr iawn y bwriadwyd iddi fod yn ffynhonnell gyfeirio electronig yn hytrach nag yn ddogfen bapur i'w darllen o glawr i glawr.\nMae Canllawiau Cymru Gyfan yn cyfeirio at gyhoeddiad 'ymarfer diogel' y Gymdeithas dros Addysg Gorfforol, at gyrff llywodraethu cenedlaethol gwahanol gampau a ffynonellau defnyddiol eraill o wybodaeth ychwanegol.\nCeir dull cryf a syml o weithredu yng Nghymru, diolch i weledigaeth strategol Llywodraeth Cynulliad Cymru/Cymdeithas Cyfarwyddwyr Addysg Cymru/yr Awdurdod Gweithredol Iechyd a Diogelwch/y Panel Ymgynghorwyr Addysg Awyr Agored ac ati.\nRhaid i athrawon:\nDdilyn canllawiau eu cyflogwr ynghylch ymweliadau oddi ar y safle\nDilyn canllawiau eu cyflogwr ynghylch asesu risg a budd\nDilyn yr arferion/canllawiau safonol a gaiff eu darparu yn eu hyfforddiant/dyfarniad i arwain gweithgaredd\nYmgynghori â'r Ymgynghorydd Addysg Awyr Agored neu Ymgynghorydd Ymweliadau Addysgol os nad ydynt yn siŵr (neu eu cyflogwr os nad oes ganddynt Ymgynghorydd Addysg Awyr Agored/Ymweliadau Addysgol).\nCliciwch ar y ddolen gyswllt isod i lawrlwytho'r ddogfen 'Dadlau'r achos'.\nIsod, ceir rhestr o ffynonellau gwybodaeth ac asiantaethau allweddol.\nPanel Ymgynghorwyr Addysg Awyr Agored\nY Gymdeithas dros Addysg Gorfforol\nCyngor Astudiarthau Maes


Pa wasanaethau sydd ar gael i ofalwyr? | Ynys Môn\nMae gan Ofalwyr yr hawl i dderbyn ysbaid ystyrlon er mwyn darparu seibiant oddi wrth gyfrifoldebau gofalu a chael cyfle i wella ansawdd eu bywydau. Gall hyn gynnwys cyfleoedd i fynd i siopa, ymweld â ffrindiau, neu ddilyn unrhyw weithgaredd hamddena, addysg neu hyfforddiant, cychwyn parhau neu ddychwelyd i waith.\nMae ystod o wasanaethau ar gael i’ch helpu mewn amgylchiadau o’r fath. Ein bwriad yw trefnu a darparu gwasanaethau cefnogol, hyblyg yn ystod unrhyw amser yn y dydd, penwythnosau ac ambell waith yn ystod y nos gan amrediad o ddarparwyr gwahanol sydd wedi eu cymeradwyo. Os ydych angen seibiant oddi wrth ofalu neu os ydych yn mynd i ffwrdd ar wyliau, gellir darparu gofal ysbaid yn y cartref preswyl neu nyrsio i’r person sy’n ddibynnol arnoch.\nMae gennych yr hawl i dderbyn Taliadau Uniongyrchol gan yr Awdurdod Lleol er mwyn eich galluogi i brynu gwasanaethau cefnogol eich hun yn unol ag eich anghenion sydd wedi eu hasesu.\nGall yr aelod o staff sy’n ymgymryd â’r asesiad neu’r Swyddog Adolygu Gofalwyr gynnig mwy o wybodaeth a chyngor a rhestr o asiantaethau wedi eu cymeradwyo sy’n gallu darparu gwasanaethau cefnogol.\nO dan Strategaeth Gofalwyr yng Nghymru, darperir cymorth ariannol gan Lywodraeth y Cynulliad sydd wedi galluogi datblygiad y gwasanaethau canlynol ar yr Ynys.\ngwasanaethau cefnogol ac ysbeidiau hamddena oddi wrth ofalu trwy Cynnal Gofalwyr\ngofal dydd i bobl â dementia yn ystod yr wythnos a phenwythnosau trwy Age Cymru Gwynedd a Môn\ngwasanaethau cefnogol hyblyg i ddarparu ysbeidiau ystyrlon oddi wrth ofalu trwy wasanaethau cymdeithasol ac amrediad o ddarparwyr eraill wedi eu cymeradwyo\ngwasanaethau gofal a chefnogaeth trwy Gofal Croesffyrdd Gogledd Cymru\ngwasanaethau cefnogol trwy Wasanaeth Cefnogi Teuluoedd a ddarperir gan Hafal ar gyfer gofalwyr pobl ag anghenion iechyd meddwl\ngwasanaethau cefnogol i ofalwyr pobl â dementia trwy Gymdeithas Clefyd Alzheimers Gwynedd a Môn\nysbaid dros nos a phenwythnosau i rieni plant a phobl ifanc gydag anableddau a neu salwch tymor hir\ncefnogaeth ac ysbeidiau hamdden ar gyfer Gofalwyr Ifanc trwy Gynllun Gofalwyr Ifanc Gweithredu dros Blant\nGallwch gofrestru fel gofalydd gyda Chynnal Gofalwyr er mwyn derbyn eu gwasanaethau ac i elwa o gyfarfod gofalwyr eraill a rhannu profiadau. Gall Gwasanaeth Cynnal Gofalwyr ddarparu’r canlynol.\ngwybodaeth, cyngor a chefnogaeth ar ofalu’n gyffredinol\ngweithgareddau cymdeithasol a hamdden i roi cyfle i chwi gael ysbaid oddi wrth ofalu\ncyngor ar ofalu am eich iechyd a’ch lles eich hunan\ngweithgareddau hyfforddiant a therapiwtig\ngrwpiau cefnogol sydd ar gael ar Ynys Môn\ncymorth i drefnu gofal i’ch perthynas / cyfaill sy’n ddibynnol arnoch tra byddwch yn mynychu gweithgareddau eraill\ncynllunio ar gyfer gwasanaeth mewn argyfwng\nYn ogystal mae Gwasanaeth Cynnal Gofalwyr yn trefnu Fforwm Gofalwyr ar Ynys Môn er mwyn eich galluogi chwi i gael llais mewn cynllunio a datblygu gwasanaethau.\nrhywun i siarad â nhw\ngwybodaeth ynghylch egwyl/ysbaid a gwasanaethau cefnogol eraill\nhelp i gael i waith, hyfforddiant a hamdden\nhelp i gael budd-daliadau lles\nmodd o gael at amrediad eang o lyfrau, taflenni a chyhoeddiadau\ncefnogaeth ac eiriolaeth i gael help arall yr ydych yn ei angen\nDarperir cyngor ar sut sicrhau eich bod yn gallu cael amser i chi eich hunain er mwyn diwallu eich anghenion trwy Raglen Cleion Arbenigol Cymru. Y nod yw darparu cymorth i ofalwyr i gael mwy o reolaeth o’u hamser er mwyn eu galluogi i ddilyn cyfleoedd hamdden, cymdeithasol, addysg, a chyflogaeth, er mwyn gwella ansawdd eu bywydau.\nMae’r Gwasanaeth Argyfwng y tu allan i Oriau Swyddfa yn ymateb ar frys i achosion o argyfwng gofal cymdeithasol y tu allan i oriau swyddfa arferol, ar ŵyl y banc ac ar y penwythnos.\nFfôn: 01248 353 551\nGwasanaeth Cynnal Gofalwyr Gogledd Orllewin Cymru\nDiweddariad diwethaf: 31 Gorff 2015 Rhowch adborth ar y dudalen hon


Dathliad o Roald Dahl 100 Cymru – Roald Dahl\n“Mae Blwyddyn Antur Cymru a’n dathliad o Ganmlwyddiant Roald Dahl yn brysur ddirwyn i ben – ac yn wir, bu’n chwip o flwyddyn.” – Ysgrifennydd y Cabinet dros yr Economi a’r Seilwaith, Ken Skates\nAr ddydd Mercher 16 Tachwedd, daeth Llywodraeth Cymru, Llenyddiaeth Cymru a phartneriaid ynghyd i nodi blwyddyn ffanwibiog o ddathliadau Roald Dahl 100 yng Nghymru gyda digwyddiad arbennig yn y Senedd. Fe gynhaliwyd llu o ddigwyddiadau, arddangosfeydd a gweithgareddau dros Gymru gyfan yn ystod 2016 i ddathlu 100 mlynedd ers genedigaeth un o hoff storïwyr y byd yng Nghaerdydd.\nDan arweiniad medrus Bardd Plant Cymru, Anni Llŷn, ac wedi’i noddi gan Ysgrifennydd y Cabinet dros yr Economi a’r Seilwaith, Ken Skates, roedd y digwyddiad dathliadol yn cynnwys cyflwyniadau am Roald Dahl’s City of the Unexpected; cynllun nawdd ac allestyn Llenyddiaeth Cymru, Dyfeisio Digwyddiad; Gwlad y Gân a Dyfeisio Dahl; perfformiad bywiog gan Ysgol Ifor Bach, Caerffili; ac ymweliad annisgwyl gan Mr Cadno Campus ei hunan.\nRoedd dathliadau Roald Dahl 100 Cymru yn rhan o Flwyddyn Antur Llywodraeth Cymru ac fe’u cefnogwyd gan Ystâd Lenyddol Roald Dahl. Dywedodd Ysgrifennydd y Cabinet dros yr Economi a’r Seilwaith, Ken Skates AC: “Cyn blwyddyn ei ganmlwyddiant, nid pawb oedd yn ystyried Roald Dahl fel Cymro. Rwy’n hyderus fod hynny wedi newid erbyn hyn!\n“Yn ystod ein Blwyddyn Antur rydym wedi cael y cyfle i ddysgu mwy am sut yr oed Roald Dahl yn defnyddio tirweddau, hanesion a threftadaeth ei wlad genedigol fel ysbrydoliaeth i’w straeon ar gyfer plant ac oedolion; straeon sy’n arwain y darllenydd ar gyfres o siwrneiau cofiadwy. Rwy’n hynod falch fod ein dathliad o Roald Dahl 100 a Chymru anturus wedi cyd-blethu mor llwyddiannus yn 2016. Yng Nghymru, mae’r dirwedd a’r atyniadau’n ein gwahodd i gofleidio ein natur anturus. Mae Cymru yn cynnig digon o antur i bara oes – digon i ysbrydoli Roald Dahl hyd yn oed. Nawr edrychwn ymlaen at 2017 a’n Blwyddyn Chwedlau yma yng Nghymru – sydd unwaith eto yn addas iawn i un i storïwyr gorau’r byd.”\n– Dathlu Roald Dahl dros Gymru ben baladr –\nRhannodd Cyfarwyddwyr Artistig Canolfan Mileniwm Cymru a Theatr Genedlaethol Cymru, Graeme Farrow a Kully Thiarai, y weledigaeth y tu ôl i’r digwyddiad celfyddydol mwyaf a welodd Cymru erioed – Roald Dahl’s City of the Unexpected. Heidiodd miloedd o bobl i Gaerdydd ar 17 a 18 Medi 2016 i weld eirinen 7-metr yn glanio, yn ddirybudd, yng nghanol y ddinas; cadno drygionus yn cael ei erlid gan ffermwyr yn osgoi eu picffyrch gyda parkour a champau rhyfeddol, a dianc trwy raff-gerdded uwch ben y tyrfaoedd; a mwynhau picnic pyjamas ym Mharc Bute. Llwyddodd Roald Dahl’s City of the Unexpected i roi Caerdydd ar y map, ac roedd yn brofiad y byddai’r ddinas gyfan yn ei gofio am genhedlaeth.\nRoedd yn hollbwysig i holl drefnwyr y canmlwyddiant fod Roald Dahl 100 Cymru yn ddathliad dwyieithog a fyddai’n yn cyrraedd pob cwr o’r wlad. Er mwyn sicrhau y byddai hynny’n digwydd, lansiodd Llenyddiaeth Cymru Dyfeisio Digwyddiad, gyda nawdd gan Llywodraeth Cymru. Roedd y cynllun nawdd ac allestyn newydd hwn yn cynnig cymorth ariannol i drefnwyr i ddathlu Roald Dahl 100 yng Nghymru. Yn ogystal cyflwynodd Llenyddiaeth Cymru a’i bartneriaid raglen allestyn oedd yn canolbwyntio ar gyfiawnder cymdeithasol, gan sicrhau bod pobl o bob oedran a chefndir yn cael y cyfle i gymryd rhan yn y dathliadau.\nYn ystod ei hanerchiad yn y digwyddiad, dywedodd Lleucu Siencyn, Prif Weithredwr Llenyddiaeth Cymru: “Trwy gydol y flwyddyn, mae Dyfeisio Digwyddiad wedi cysylltu’n uniongyrchol â dros 30,000 o bobl o bob cwr o Gymru, a llawer iawn mwy yn anuniongyrchol. Hoffwn dalu teyrnged i ddyfeisgarwch pur trefnwyr digwyddiadau, llyfrgellwyr, athrawon, awduron ac artistiaid – pob un ohonynt wedi chwarae rhan allweddol wrth sicrhau mai hwn oedd un o’r canmlwyddiannau mwyaf dychmygus erioed. Cafwyd dathliad cwbl Gymreig, ac ni fyddai hynny wedi bod yn bosib oni bai am gefnogaeth ein partneriaid a’n noddwyr oedd oll yn rhannu’r un weledigaeth â ni o ddod â Dahl yn ôl i Gymru.”\nRoedd rhai o brif sefydliadau celfyddydol Cymru wedi cymryd rhan yn y dathliadau, a nifer ohonynt wedi derbyn nawdd trwy Dyfeisio Digwyddiad i gefnogi eu gweithgareddau. Mae’r uchafbwyntiau’n cynnwys:\nQuentin Blake: Inside Stories yn Amgueddfa Genedlaethol Caerdydd; Gŵyl y Gelli; Roald Dahl ar Ffilm gan Ganolfan Ffilm Cymru a Chanolfan Gelfyddydau Chapter; Eisteddfod Genedlaethol Cymru; Gŵyl Lenyddiaeth Plant Caerdydd; Antur ar Bob Tudalen yn Llyfrgell Genedlaethol Cymru, Aberystwyth; Beyond the Border – Gŵyl Chwedleua Ryngwladol Cymru; Cynhadledd Canmlwyddiant Roald Dahl Prifysgol Caerdydd; Gŵyl Ryngwladol Abertawe; Cynhadledd Fantastic Mr Fiction Prifysgol Metropolitan Caerdydd; Eisteddfod yr Urdd; Velvet Coalmine yn y Coed Duon; Gŵyl Gerdd Ryngwladol Gogledd Cymru; a GwylGrai – gŵyl gelfyddydau ieuenctid genedlaethol newydd, i enwi dim ond rhai.\nTrefnwyd gweithgareddau o bob math a ysbrydolwyd gan Roald Dahl i deuluoedd gan Gyngor Sir Ddinbych; Cyngor Gwynedd a Siop Lyfrau Palas Print, Caernarfon; Oriel Davies, y Drenewydd; Datblygu Celfyddydau Caerffili; a Techniquest ym Mae Caerdydd. Yn ogystal, trefnodd Cymdeithas Llandaf ddadorchuddiad pedwar o blaciau ar adeiladau yn Llandaf sydd â chysylltiad hanesyddol â Roald Dahl.\nComisiynwyd llyfryn dathliadol arbennig yn cynnwys rhai o uchafbwyntiau’r flwyddyn arbennig hon gan Llenyddiaeth Cymru a gellir ei ddarllen arlein yma.\n– Cyhoeddi Enillwyr Cystadleuaeth Straeon Difyr Dahl –\nYn ystod y digwyddiad, fe gyhoeddodd Ysgrifennydd yr Economi, Ken Skates, enillwyr Cystadleuaeth Straeon Difyr Dahl. Wedi’i drefnu gan Gyngor Llyfrau Cymru ar ran Llywodraeth Cymru, cafwyd ymateb gwych i’r gystadleuaeth gyda 568 o blant dros Gymru gyfan yn cymryd rhan.\nEnillydd y categori Cynradd Cymraeg yw Daniel Jones (Blwyddyn 6) o Ysgol Ffridd y Llyn, Bala gyda’i stori Does neb yn Gwybod. Enillydd y categori Cynradd Saesneg yw Ella Forster (Blwyddyn 6) o ysgol Gymunedol Llandudoch, Sir Benfro gyda’i stori The Squenguanaflion. Cipiodd Chloe Stacey o Ysgol Gyfun Garth Olwg, Pontypridd brif wobr y categori Uwchradd Cymraeg gyda’i stori Melltith Stryd Fawr, a phrif enillydd y categori Uwchradd Saesneg yw Josh Kenny o Ysgol Gyfun Gymraeg Bryntawe, Abertawe gyda Grandad’s Rocket. Bydd y straeon buddugol ynghyd â’r rhai a gyrhaeddodd y rhestr fer yn cael eu cyhoeddi mewn antholeg ym mis Chwefror 2017.\n– Nawr does dim amheuaeth ble dechreuodd stori Roald Dahl –\nCafwyd perfformiad bywiog gan Ysgol Ifor Bach o Abertridwr, Caerffili o ddwy gân a ysbrydolwyd gan Yr CMM i gloi’r digwyddiad. Fe ysgrifennwyd a recordiwyd y caneuon fel rhan o brosiect Dyfeisio Dahl Canolfan Mileniwm Cymru ac Elusen Aloud.\nDarllen yw un o’r gweithredoedd mwyaf hudolus – unwaith y byddwch chi’n agor llyfr cewch eich cludo i fyd newydd o antur a dychymyg. Mae Roald Dahl yn perthyn i bob un ohonom, ac eleni daethpwyd o hyd iddo ym mhob twll a chornel o’r wlad.


[No title]|1848-05-18|Yr Amserau - Welsh Newspapers\nIssue: 18th May 1848\n18th May 1848\nY mae nifer aelodau y gymdeithas hon yn cynnyddu yn gyfiym, o blith pob plaid wladyddol; a chan fod y cyffelyb gymdeithasau wedi eu ffurflo mewn amryw o brif drefydd y deyrnas, nes y mae cyffroad cyfFredinol yn cymeryd He yn meddwl y wlad, nid oes amheuaeth na orfydd ar y senedd a'r llywodraeth wrando, a chyd- aynio hefyd a chais rhesymol a chyfiawn y bob].\nI _ I Neijugtilrton Cram or.…\nNeijugtilrton Cram or. AMERICA. I Derbyniwyd newyddion o'r America, hyd y 19eg o Ebrill, gyda'r Hibernia. Y mae pob llywodraeth wladyddol wedi ei drosglwyddo i'r Mexiciaid, yn ninasoedd Mexico, yn ol telerau eu hymheddych- iad a'r Unol Daleithiau. Y mae yr Indiaid yn gwneuthur galanas mawr mewn lie a elwir Tllca- tan. Blaenorir hwynt gan frodor o'r enw Jacinto Pat. Y mae eu bymosodiad yn broffesedig yn I erbyn dynion gwynion. Eu harwyddair ydyw, Angau i bob llwyth ond yr lndiaid;" ac ni ar- bcdir neb ganddynt ond y benywod, pa rai a arbedir i ddioddef poenau gwaeth na marwolaeth. Y mae y newyddion am y cbwyldroad yn Ffrainc yn parhau i beri llawenydd mawr. Cynnaliwyd cyfarfodydd mawrion, a dysglaer-oleuwyd dinas fawr Washington, ar y 13eg o Ebrill: yr oedd areithiau yn cael eu traddodi ar yr achlysur mewn haner dwsin o wahanol ieithoedd. Y mae'r wasg hefyd yn llawn o'r un testyn. Y mae Canada yn Hawn o fywiogrwydd teimlad I yn achos y chwyldroadau ar y cyfandir, ond hyd yn hyn y mae pob peth yn dawel. ISBAEN, I Y mae y frenines, o berwydd cyfyngderau arianol y deyrnas, wedi rhoddi i fynu ei hawl i weddill y swm trefniedig i gynnal ei llys, yr hyn sydd odaeutu 12,500,000. MADRID.-— Y mae terfysg mawr wedi bod yn Madrid, prif ddinas Ysbaen. Y seithfed o'r mis bwn y torodd rhan o'r milwyr allan mewn gwrth- ryfel. Ymunodd y werin yn fuan gyda hwynt. Dechreuwyd ymladd am bedwar o'r gloch y boreu, a pharhawyd hyd wyth; sef am bedair awr. Lladd- wyd cannoedd o ddynion, ond bu y llywodraeth yn y diwedd yn fuddugoliaethus. Cynnelid Ilys milwraidd ar y gwrthryfelwyr; a'r canlyniad a fu saethu chwech-ar-ugain o ddynion. PORTUGAL. x mae Brenines Portugal wedi cael gyru arni, yn ei Ilysoedd eyfreithiol, am gyflogau ei morwyn- ion a'i gweision yn ei chegin a'i stablau, a gwas- anaeth arall e( phalas. Yr oedd wedi rhoddi biliau iddynt yn lie arian, a'r rhei'ny wedi dod yn ddyledus i'w talu er's amryw fisoedd, a'r rhai a'a newidiasant i'r gweinidogion oedd yn gosod cJyf- raith arni. ■ FFRAINC. I i mae y terfysgoedd yn y taleitbiau wedi tawelu. leriynodd yr etholiad seneddol yn newisiad mwy- afiaeth mawr o ddynion cymhedrol. Y mae Ledru Rollin a'i gefnogwyr yn dra dolurus o her- wydd hyn. Y mae tri o esgobion wedi eu hethol yn seneddwyr. Y mae cryn siarad yn Paris, a gwahanol farnau mewn perthynas i pa fath o gyfansoddiad a drefnir gan y senedd newydd. Y dyb gyffredin yw, mai gwerin-lywodraeth, gydag un ty seneddol, If. llyw- ydd, (fel yn yr Unol Daleithiau,) a sefydlir. Y mae y weinyddiaeth ragddarbodol wedi cyhoeddi cynllun o drefniadau y senedd ar ei dechreuad, neu pa fodd i gario yn mlaen ei gweithrediadau i aros sefydliad y cyfansoddiad gwladol. Yr oeddent i ymffurfio yn ddeunaw o gyfeisteddfodau, i chwilio i mewn i degwch a sierwydd yr etholiadau seneddol; wedi hyny yr oeddent i ddewis llywydd ac is lywydd am lis o amser; yna yr oedd gwahanol aelodau y weinyddiaeth ragddarbodol i roddi cyfrif ou goruchwiliaeth. Trefnwyd hefyd fod i bob aelod wisgo yr un fath—sef, coat ddu a waistcoat wen, sash tri-lliw am y canol, a ribbon goch, ar ba un y mae arwyddion y weriniaeth ar y fynwes aswy. Rhaid i'r gwyr eglwysig, fyddo yn aelodau, a'r cwbl wisgo yr un fath oblegyd, meddant, y mae cydraddiad yn gofyn gradd o gydffurfiad." Y mae y weinyddiaeth wedi cyhoeddi hollol ddi- lead cnethfasnach yn holl diriogaethau Ffrainc. Nid ydynt, fel y gwnaeth Lloegr, yn cynnyg talu tuag at ddigolledu perchenogion y caethion a rhyddeir. Y mae prif weinidogion y llywodraeth newydd wedi eu dewis, sef y pump canlynol, pa rai oeddent hefyd yn y weinyddiaeth ragddarbodawl:-Lainar- tine, Ledru Rollin, Arago, Marie, a Gamier Pages. Y mae y pump hyn yn brif lywyddion, ac y maent wedi pennodi dynion ereill i fod fel gweinyddiaeth i gario achosion y deyrnas yn mlaen. Y mae mwy o byder yn tyfu yn Ffrainc yn awr ar ol pender- fyniad y llywyddiaeth. Y maent yn gosod eu byddinoedd mewn trefn a pharodrwydd. Tebygir pe byddai i Loegr neu RWSSIR gynorthwyo Awstria yn erbyn Itali, y byddai Ffrainc ddyfod yn mlaen i gynorthwyo yr olaf. GERMANI. DENMARK A HOLSTEIN.—Y mae y rbyfel rhwng Denmark a'r taleithiau gwrthryfelgar yn parhau. Y mae llawer o longau Prwssia wedi eu cymeryd gan y gelynion, a'u trafnidaeth yn y moroedd gog- leddol wedi ei ddyrysu. Y mae y Daniaid yn gorfod cilio o flaen Holstein a'i chynorthwywyr..Dy wedir fod Brenin Denmark wedi erfyn cjnorthwy gan Ymerawdwr Rwssia, ond fod hwnw wedi llvvyr nacau ymyraetb yn yi- helynt. Edrychir yn bry- derus at gyfryngdod Lloegr i adferu heddwch. POLAND. Y mae Kwssia yn parotoi i anfon o 200,000 i 300,000 o filwyr i gyffiniau Poland, i wylio rhag ysbryd y diwygiad. Y mae brwydro mawr a galanas mewn talaeth o Poland a elwir Posen. Yr oedd rhanau o honi yn perthyn i Prwssia. Y mae yn awr yn ceisio ennill ei hannibyniaeth, a Phrwssiayn ceisio ei goresgyn. Y mae dinas fawr Posen bron wedi ei llwvr losgi, a galanas mawr a cliigyddlyd wedi cymeryd lie. I DENMARK A SCHLESWIG. Y mae y cweryl hwn yn debyg iawn o gael ei I benderfynu yn fuan trwy oferynoliaeth Voegr, a heddwch o gael ei sefydlu. I ITALI. I Nid oes fawr wahaniaeth yn y newyddion sydd i'w hadrodd am dywysogaethau Itali, yn eu per- thynas ag Awstria. Bron nad ellid meddwl fod byddinoedd y ddwy ochr yn lied ofni eu gilydd; o'r hyn lleiaf y maent fel yn osgoi brwydr benderfynol. Y fan ag y mae mwyaf o sylw avrio yn bresenol ydyw tiriogaethau y Pab. Y mae y Pab, fel brenin ar dalaeth Rhufain, yn gomedd ymuno a'r gweddill o Itali i fyiie(I yn erbyn Awstria, gan ddywedyd nad all ef gymerycl arfau yn erbyn gwlad Grist- ionogol. Y mae ei weinyddwyr a'i ddeiliaid, o'r ochr arall, yn gwasgu arno i gael myned allan. Y newydd diweddaf yw, fod y Pab yn garcharor yn ei balas rhag ofn y bobl. Bu gair ar led ei fod wedi ei ddiorseddu, a gweriniaeth wedi ei chy- hoeddi yn Rhufain ond nid oes sicrwydd eto, er ei fod yn eitliaf tebyg.\nCYMREIG. I RHUTHIN.—Traddodwyd dyn o'r enw Peter Lang- ley, i garchar yma, am ladratta esgidiau yn mhlwyf Lianfair. fel yr oedd Dr. Jones, o Heol-y-castell, yn dychwelyd adref wedi bod yn ymweled a chlaf, tua'r Graig-fechan, gwelai ddyn a dynes yn agosau, yr olaf yn ymddangos yn gyffrous iawn. Dywedai wrth y doctor fod y dyn wedi myned i dy cymydog a lladratta par o esgidiau, y rhai oedd ganddo yn guddiedig o dan ei gob. Disgynodd y doctor i lawr, ac ar ol peth bygythiad y naill ochr a'r Hall, cafwyd yr esgidiau. Yr oeddynt wedi eu cymeryd o dy llafurwr, yr hwn oedd allan gyda'i orchwyl. Erys i sefyll ei brawf. BANGOR—Yn y blynyddodd 1834, 1835, a 1836, nid oedd treth tlodion plwyf Bangor, yn cyrhaedd pedwar cant-ar-bymtheg o bunnoedd yn y flwyddyn, ac vr oedd o hyny, ragor nag un-cant-ar-bymtheg yn cael ei gwario ar dlodion. Yn y flwyddyn yn dibenu Mawrth 25, yr oedd treth y tlodion yn rhagor na thair mil a phedwar cant o bunnoedd, a'r swm a wariwyi] ar y tiawd oedd o dan bymtheg cant o bunnoedd! Dyma ddeddf y tlodiQon TALGARTH.—Y mae Ysgol Frytanaidd Talgarth, swydd Frycheiniog, wedi ceisio ac wedi cael cymhorth y llywodraeth i glirio y ddyled oddiar yr ysgoldy. Ym- ddengys bod rhai yn gwneuthur cryn orchest o hyn. Ni bu oes erioed na cheid dynion yn ymogoneddu yn eu cywilydd." DOWLAIS.-Y mae y cwmwl fu mor hir yn aros uwchben y lie poblog hwn o'r diwedd wedi myned heibio. Y mae y les wedi cael ei hiidnewyddu i Syr John Guest, ac eir a'r gweithydd yn mlaen o hyn allan gyda grym. Gresyn na buasai hyn wedi cymeryd lie er s talm-ond gwell hwyr na hwyracli. Er's rhagor na deuddeg mis y mae y lie wedi cael ei gadw yn hongian mewn amheuaeth boenus. Yr oedd poblog- aeth o ugain mil yn dibynu am eu bara beunyddiol ar y gweithfeydd hyn. DOLGELLAU.- Y mae sir Feirionydd mewn eyflwr ofnadwy o druenus ac yn arwyddo rhyw chwyldro anferth oddieithr i amgylchiadau ddigwydd i'w atal. Crybwyllasom eisoes nad oedd yma yr un carcharor i'w brofi, na'r un ddadl i'w phenderfynu yn y brawdlys diweddaf. Arwyddai hyn dlodi a thywyli- wch y sir. Y mae genym i'w hysbysu fod y swydd o geidwad carchar y sir wedi dyfod yn wâg yn ddiweddar, a Opd nifer yr ymgeisivyr am y swydd yn lluosocacTt na niJisrcyjfredin carcharorion yn y carchar Ow sir wael ac anheilwng! BINRYCH.—Cyhoeddir yn bresenol, er i ychydig rwystr gyfodi yn ddiweddar, bod Ariandy Cynhilion yn sicr o gael ei agor yn y dref hon, yn niwedd y mis hwn, ESGOB LLANDAF.——Cyflwynodd yr Arglwydd Ganghellydd offeiriad o'r enw Mr. Sampson, i fywol- iaeth Llanandreas, yn swydd Forganwg, ac y mae yr esgob wedi gwrthod ei gadarnau yn y meddiant o'r plwyf, oblegyd nad yw yn deall Gymraeg. Nid ydym yn gwybod pa un o'r ddau arglwydd a drecha- arglwydd cyfreithiwr, ynte arglwydd offeiriad-ond yr ydym yn gwybod os dygwydd peth fel hyn yn fynych, Ctesar a'r eglwys yn ffraeo am y feistrolaeth— rhaid i'r hy.n a gymerodd Ie yn Ysgotland gymeryd ,e yma cyn hir. TREFFYIFNON.—Ar ddydd Gwener y Croglith di- weddaf, cynnaliwyd cyfarfod blynyddol perthynol i'r Annibynwyr yn y dref hon, yn nghapel Heol-y-Capel (y Parch. D. Williams, gweinidog). Y nos Iau flaen- orol, traddodwyd pregeth ragorol gan y Parch. J. Roberts, Llanbrynmair; boreu dranoetb, am 10, tra- ddodwyd dwy bregeth ragorol, gan y Parch. D. Loxton, M.A., o Liverpool, a'r Parch., J. Griffiths, o Buckley am 2 o'r gloch, pregethodd y Parch. M. Lewis, o Fan- gor, a'r Parch. J. Roberts, o Lanbrynmair, ddwy bre- geth hynod o fywiog ac adeiladol iawn; am 6 o'r gloch yn yr hwyr, traddodwyd pregethau grymus a hyawdl gan y Parchedigion D. Loxton, M.A., o Liverpool, E. T. Davies, St. Sior, a M. Lewis, Bangor. Dech- reuwyd y gwahanol oedfaon gan y Parchedigion J. Lloyd, o Abergele; E. T. Davies, St. Sior; J. Griffiths, Buckley; ac O. Williams, Waunfawr. Yr oedd yr hin yn hyfryd, y gwasanaeth yn wlithog ac adeiladol, a'r casgliadau yn dda. Yr oedd yn un o'r cyfarfodydd goreu a welsom crioed.-Gohebydd. GLO CYMRU.—Y mae gohebydd yn y Chester Chronicle yn cyfrif gwelyau glo Gogledd Cymru yn. gOrchuddio arwyneb o ddau cant o filldiroedd ysgwar. Pwysa llathen cubic o lo ragor na phedwar cant-ar- bymtheg o bwysau. Gan hyny bydd yr holl lo cynnwysedig yn yr arwyneb uchod yn 5,929,690,000 (pum' mil, naw cant a naw-ar-hugain o filiynau, chwe' chant a deg a-phedwar-ugain o filoedd) o dynelli. Costiai hyn o lo yn ol chwe' swllt yn nghenau'r pwll £ 1,778,907,000, (un mil, saith gant a deunaw-a-thri- ugain o filiynau, naw cant a saith o filoedd o buunau.) I'r dyben o fod v swm hwn o lo yn cael ei ddyfetha, dylid codi dwy filiwn o dynelli yn fiynyddol am dri chant o flynyddoedd. Cyfrifir fod holl lo Lloegr a l/eheudir Cymru yn ddigon i roddi ini ddeugain nnliwii o dynelli yn flynyddol am agos i bedair mil o flynyddoedd. CAERGYBI.—Ail-agorwyd capel y Wesleyaid yn y lie hwn hwyr Mai y 9fed, trwy ddarllen, canu, a gweddio, a phregethodd Mr. O. Ellis oddiwrth Zech. vi. 12, 13. Boreu y lOfed, pregethodd y Parch. W. Owen, gweinidog y gylchdaith, oddiwrth Salm exxvii. I. Yn y prydnawn cyfranogodd o ddeutu 800 o her. sonau o de, wedi ei arJywio yn y dull mwyaf cysurus yr elw deilliedig oddiwrtho oedd oddeutu £35 yn glir. Yr hwyr canlynol areithiodd Mr. H. Jones a Mr. W. Roberts (C.) y Parch. W. Morgans '(B.); a Mr. I. Jones (W.) yn hyawdl ac effeithiol, i dorf luosog. Y mae yr adeilad yn helaeth, ac yn addurn i'r gymydog- aeth y saif ynddi, ac yn gof-adail oesol i fedrusrwydd celfyddydawl Mr. O. 'Thomas, ei adeiladydd. Y mae yn sefyll yn gymhwys yn y fan lie yr oedd y cyntaf,! ond wedi ei helaethu yn fawr. j LLANDDEINIOLEN.—Arholiad yr YsyolDdyddioL- Sefydhvyd yr ysgol hon, yn ysgoldy IJlanddeiniolen1 tua phymtheng mis yn ol; a chymerodd yr arholiad cyntaf o honi le ar y 6ed o'r mis hwn. Yr oedd yn wyddfodol ar yr achlysur y Peirch. R. Ellis, Ysgoldy i. Edwards, Ebenezer; Mr. E. Ellis, athraw Bryt- anaidd Dinorwig; Mr. H. Williams, diweddar athraw Brytanaidd Pandy Tudur; a'r Parch. G. Davies, athraw yr ysgol, a lluaws o drigolion yr ardal. Hol- wyd y plant yn fanol gan yr amrywiol bersonau a enwyd, mewn gwahanol ganghenau gwybodaeth, a chaed yr atebion mwyaf boddlonol, yr hyn a barai syndod nid bychan i'r gwrandawyr weled y fath gyn- nydd mewn dysgu mewn amser mor fyr. Canwyd amryw donau gan y plant, rhwng holiadau y gwahanol ddospeirth, er mawr sirioldeb i'r gynnuileidfa. Yr oedd yn amlwg fod Hafur a ffyddlondeb neillduol wedi eu harfer gan yr athraw teilwng. Hyderir y bydd y cyfarfod hwn yn foddion i gyftroi yr ardal yn fwy i werthfawrogi cyfleusdra mor rhagorol i roddi addysg fuddiol i'r genedl ieuanc. Na chaed neb gymaint a He i awgrymu fad neb o drigolion y gymydogaeth hon heb weled ond ychydig o werth dysgeidiaeth.—-C?eTan- rJawr. RHOSGADFA, SWYDD GAERNARFON.—Tua dau fis yn ol, llydnodd dafad fynyddig oen tra hynod yn yr ardal hon: y mae iddo chwech o draed dau ymlaen a phedwar yn ol. Ymddengys nad ydyw y ddau droed gormodol yn prifio cymaint a'r lleill, o herwydd y maent wedi myned i hongian; ond ar y cyntaf yr oeddynt oil yn gydwastad a'u gilydd. Y mae yn pori yn bresenol ar dir Wernlasddu, plwyf Llanwyndaf, yn y swydd uchod. Y mae yn dyfod rhagddo yn weddol dda, ac yn wrthddrych o sylw neillduol.—Eryriwr. LIVERPOOL. I TRENGHOLIADAU.—Yr wythnos ddiweddaf, cyn- naliwyd trengholiad ar gorff Margaret Critchley, Down. street. Aethai i fynu i'w gwely nos Sadwrn yn feddw: yn mhen ychydig clywid twrf, a chaed hi yn gorwedd wrth waelod y grisiau. Aed a hi drachefn i'r lloft; ond yn mhen y ddwy awr syrthiodd eilwaith i lawr y gris- iau, pryd y cwynai bod ei gwddf wedi ei briwo. Cy- merwyd hi i'r clafdy, He y bu farw yn mhen y ddwy awr.Un arall ydoedd Margaret Inglis, 43 oed, yr hon a fu farw mewn canlyniad i niwed a gafodd ar y 19eg o Ionawr diweddaf, pan wrth fyned heibio i fwrdd yn ei thý, yn Hunter-street, ar yr hwn yr oedd canwyll oleu. iedig, ac y cymerodd y mam afael yn ei gwisg, a llosg- wyd ei chefn yn dost. Bu er hyny tan law meddyg, a dydd Llun bu farw. DYFODIAD AKARFEROL 0 LONGAU.—Wythnos i'r Sabboth diweddaf daeth i'r porthladd hwn bedair-ar- ddeg a deugain o longau o wledydd tramor, bron i gyd yn llestri mawr; a thranoeth tua deg.ar-ugain ychwaneg. Ac yn yr un amser daeth i mewn'gant a deg a thriugain o lestri o wahanol barthau yr ynys hon ac Iwerddon, yn gwneyd yn nghyd 254 mewn deuddydd CENADAETH DRAMOR YREGLWYS RYDD.— Nos Iau, Mai 4, cynnaliwyd cyfarfod cyhoeddus yn eg- lwys Bresbyteraidd Myrtle-street, i wrando ar genadon anfonedig o Scotland yn gosod ger bron ac yn dadleu achos y genadaeth dramor perthynol i'r Eglwys Rydd, Yr oedd yr addoldy eang yn orlawn. Y cenadon oedd- ynt Dr. Begg, Dr. Hetherington, a Dr. Candlish, y rhai a draddodasant areithiau goleu a thra difritol, a gafaelgar iawn yn nghydwybod pob dyn a'i gwrandaw- ent. Rhoddwyd hanes dechreuad yr ymdrechion cen- adol ya eglwys Scotland a dywedid yr ystyrid mil o bunnau yn y flwyddyn yn gasgliad da ugain mlynedd yn ol; ond fod y casgliad yn ugain mil y flwyddyn cyn yr ymrwygiad; a'r flwyddyn ddiweddaf yr oedd wedi cyrhaedd pump a thriugain o filoedd o bunnau, yn yr Eglwys Rydd yn unig. Yr oedd y cenadon yn y gwled- ydd tramor oil wedi ymuno a'r eglwys hono ac 0 her- wydd bynpyr oedd yr eglwys wladol yn cymeryd oddi- arnynt eu tai, eu hysgoldai, a'u haddoldai; ac amcan yr ymdrech presenol yw codi ugain mil o bunnau, i ad- eiladu rhai newydd yn eu lie. AGER-L YNGES. Y mae yn debygol na allesid gweled y fath olygfa o ager-longau mewn un porthladd yn y byd ag a welsid yn y Coburg Dock bythefnos i heddyw, o'r hyn lleiaf mewn can lleied o le. Yr oedd yn un clwstwr gyda'u gilydd saith o agen-lestri, yn cario dros un mil ar ddeg o dunnelli, ac yn bum' mil o ceffyl- nerth (horse-pewer) sef, Tunnelli. Ceffyl-nerth. Great Britain. 3500 1200 Niagara. 1700 800 Hibernia. 1400 1 600 Caledonia 1200 450 Hibernia. 680 370 Alphonso (frigate). 600 300 United States. 2000 1000 Cyfanswm 11080 4720 Adeiladwyd y chwech gyntaf yn y wlad hon, a'r olaf yn New York. CYMANFA Y BEDYDDWYR.—Cynnaliwyd y gy- manfa hon eleni ar yr 21ain a'r 23ain o Ebrill. Dech* reuid y nos Iau flaenorol, (20fed,) yn y tri addoldy, Y gweinidogion a weiniasant ar yr achlysur oeddynt y Peirch. E. Evans, Cefnmawr; W. Morgan, Caergybi J. Pritchard, Llangollen H. Williams, Amlwch J. Roberts, Llangefni; O. Owens, Llanrwst; J. Robin. son, Rhydwyn a B. Williams, Merthyr. Cawsom gyfarfod da; a cbafodd y gweinidogion gymaint p rwyddineb ag arferol i bregethu efengyl Mab Duw. Ymddangosai y gwrandawyr yn siriol a gwrandawgar ac yr oedd y cynnulleidfaoedd, ar y cyfan, yn lluosocs- ach nag yr arferent fod.-Golebydd. HUNAN-LADDIAD.-Tua chanol dydd, wythnos i'r Llun diweddaf, cafwyd dyn o'r enw Henry Rimmer, saer troliau, vr hwn oedd yn byw gyda'i fab, yn Ray- street, wedi ymgrogi yn y Uofft. Galwyd meddyg yn ddioed, ond yr oedd yr enaid wedi myned i wyddfod Duw, ei farnwr. Ni ellid gwybod pa beth ydoedd yr achos o gyflawniad y weithred ryfygus. I IWERDDON. H H'. Y mae Mr. Mitchell, un o'r tertysgwyr Gwyddelig ag oedd i gael ei brofi gyda Mr. S. O'Brien a Mr. Meagher, wedi ei gymeryd i fynu am ysgrifati brad- wrusa gyhoeddodd yn y newyddiadnron, ar ol i'r llywodraeth ddechreu yr erlyniad yn ei erbyn ef a'r ddau arall. Traddodid ef i garchar Newgate i aros ei brawf, yr hwn a ddysgwylir a ddaw yn mlaen ar yr 20fed o'r mis hwn; ac os ceir ef yn euog, odid nad aIltudiaeth am ei oes fydd y gosp. Deuai prawf O'Brien yn mlaen ar y 15fed, a dygir prawf Meagher yn mlaen yn union wedi hyny. Yr oedd Dublin yn gwbl dawel. Dywedir bod y llywodraeth yn pender- fynu erlyn amryw bersonau eto, o dan y cyhuddiad o derfysg. -=\nYn y flwyddyn ddiweddaf gwasgarodd y Bibl Gym- deithas dros bedwar cant-ar-ddeg o filoedd o gopïau o'r ysgrythvrau. Y mae hyny yn hedwarcant o filoedd yn rhagor nag yn un flwvddyn o'r blaen er ei dechreuad, ond yn unig yn 1845. Y mae y swm a dderbyniodd yn fwy nag yn un flwyddyn erioed. Nid yw nemawr lai na chwe' ugain o filoedd o bunnau. Arwydda hyn yn dda er lies a rhinwedd y byd.\nI IMWGWD NATUR.\nI MWGWD NATUR. Pwy yw y forwyn hawddgar hon sydd yn dynesu, gwedi ei hamwisgo mewn mantell werdd oleu ? Y mae ganddi am ei phen goron-bleth o flodau, a blodau a dardd- ant i fynu lie bynag y sang ei tliroed. Yr eira a orchuddiai y meusydd, a'r rhew ag oedd yn yr afonydd, a ddadmerant pan anadla arnynt. Cryehneidiant yr vvyn bach o'i hair.- gylch, ac ymbynciant yr adar yn eu gyddfau bychain i hawddamori ei dyfodiad a phan y'i gwelant, dechreuant ddewis eu cymaroedd ac adeiladu en nythod. Lanciau a merched, a welsoch chwi y forwyn hawddgar hon ? Os ,do, mynegweh im' pwy yw, a pha beth yw ei lienw. Pwy yw hon sydd yn dyfod o'r deau, gwedi ei theneu- ddilladu mewn gwisg oleu dryloew? Ei hanadl sydd dwymn a brw d ymchwilia am adloniant v cysgodie oer argeisia y ffrydiau gloewon, a'r aberoedd grisialaidd, i ym- drochi ei haelodau nychlyd. Yr aberoedd a'r neint a ffoant rhagddi, ac ymsychant ar ei dyfodiad. Hi oera ei gwefusau eraslyd ag aeron, ae a surni dymunawl pob ffrwythvdd—y pompiwn hadaidd, yr afal blasus. a mwvd- icnyn coch y ceiriosen îraidd-y rhai a fwrir yn helaethlawn o'i hamgylch. Y gwair-gyweiriwr heul-losgog, a'r ddafad- gneifiwr, yr hwn a docia y cnit oddiar ei ddiadell gyda gwellaif soniarus, a hawddamorant ei dyfodiad. Pan ddel, gadawer i mi orwedd o dan dew-gysgod ffawydden ym- ledaenawg; gadawer i mi ymrodio gyda hi ar y wawrddydd cynar, tra y gwlith eto ar y glaswellt; gadawer i mi ym- grwydro gyda hi yn y cyfnos tawel, pan gaua y bngail ei orlan, ac yr ymddengys seren yr hwyr. Pwy yw hon sydd yn dyfod o'r dean ? Lanciau a merched, mynegwch im', os gwyddoch, pwy yw, a pha beth yw ei henw. Pwy yw hwn sydd yn dynesu gyda chamrau sobr, gan ddyfod arnom yn lledradaidd a diarwybod? Ei wisg sydd goch gan waed y grawnwin, a'i arleisiau ydynt wedi eu rhwymo gydag ysgub o wenith aeddfed. Ei wallt sydd deneu, ac yn dechreu syrthio, ac y mae'r gwineu wedi ei gymysgu a llwyd-wyn trist. Ysgydwa y cnau gwineu oddiar y goeden chwyth y corn, a geilw yr helwyr at eu difyrwch. Seinia y dryll. Y betrisen grynedig, a'r ceiliog coed prydferth, a ehedant, dan waedu, yn yr awyr, a syrthiant yn farw wrth draed yr adarwr. Pwy yw ef sydd wedi ei goroni a'r ysgub wenith ? Lanciau a merched, mynegweh im', os gwyddoch, pwy yw, a pha beth yw ei enw. Pwy yw hwn sydd yn dyfod o'r gogledd, gwedi yinwisgo mewn ffwrw a gwlan cynhes? Amblyga ei fantell yn dyn o'i amgylch. Ei ben sydd foel; ei farf svdd wedi ei wneyd o gl ych-ia llymdost. Ef a gar y tan fflamiol uchel- dyredig ar yr aelwyd, a'r gwin gwreichionllyd yn yr l'olwrch. Rhwyma lithr-wadnau wrth ei draed, a chwim- lithra dros y Ilynau rhewedig. Ei anadl sydd dostlym ac oer, ac ni faidd yr un blodeuvn bach gip-edrych uwch ar- wyneb y llawr pan y byddo ef yn wyddfodol: a pha beth bynag yr ymgyffyrdda, ef a droir i rew. Ond iddo eich ddylofi a'i law oer, byddech gwbl annhyblyg a marw- tebyg i ddarn o farmor. Lanciau a merched, a welwch chwi ef? Y mae yn brysur ddyfod arnom, ac yn fuan efe a fydd yma. Mynegweh im', os gwyddoeh, pw* y yw, a pha beth yw ei enw.-CvF. MOESEN.\nUN O'R OLYNWYR.—Y mae plwyf Rawmarsh ger Sheffield, wedi cael ei daflu yn ddiweddar i gyifro mawr. Yn Tachwedd diweddaf, meddyliodd y Parch W. R. Mahon, periglor y plwyf, fyned trosodd am rai misodd i'r Iwerddon, a dechreuodd feddwl am rywun cymhwys i lanw ei bwlpud yn ei absenoldeb. Trwy hysbysiad yn cynnyg ei wasanaeth yn yr Ecclesiastical Gazette, dygwyd ef i ohebiaeth a gwryn galw ei hun Yr anrhydeddus a'r Parchedig B. C. D. F. Fairfax," a daethant i gytundeb heb weled eu gilydd. Aeth Mr. Mahon i'r Iwerddon, a daeth Mr. Fairfax i Rawmarsh. Gwr ieuanc ydoedd, o gylch pump-ar-hugain oed, a thybiai y merchetos am dano ei fod yn lied hardd. Dywedai wrth y plwyfolion ei fod o deulu urddasol, ei fod yn un o gedyrn y ddaear, a'i fod o werth ugain mil y flwyddyn o'i eiddo ei hun. Yr oedd yn hynod o hael ar ei ddyfodiad, gwleddai blant yr ysgolion a gwinodd, &c., galwai fel bugail gofalus ar yr holl ddefaid, ac yr oedd yn hynod o ofalus am y defaid nad oeddynt yn perthyn i'w gorJan ef. Os byddai arnynt eisiau rhyw ddilledyn ar y pen, y traed, neu y cefn, yr oedd i'w gael yn union trwy haelfrydedd diderfyn ei barchedigaeth. Wedi i'w barchedigaeth fod fel hyn am fis yn ei le newydd, gwelodd fod gan y masnachwyr ymddiried diderfyn ynddo, a gwnaeth yntau ddefnydd o hyny. Cafodd ddillad newydd tlysion—go lwyd-ddu oedd y rhai a guddient ei gefn apostolaidd pan y daeth yno gyntaf. Chwanegodd hefyd at nifer ei deulu. Daeth bach. genyn ieuanc yno o rywle, na wyddai neb yn y byd pwy ydoedd ac yn luan wedi'n, daeth ato un arall, mewn dillad mab, ond tybid- yn gryf mai merch ydoedd. Er fod yr Anrhydeddus a'r Parchedig Mr irf. yn wr mawr iawn, ymddangosai mai go bnmon oedd llwch gwael y ddaear ganddo, a bod y pur ychydig y talai am dano, yn cael eu talu mewn darnau grot, y rhai a dderbyniai pob pythefnos fel taliadau tlodion at glwh dillad. Derbyniai oddiwrth hwn o gylch saith bunt y pythefnos. Fel yr oedd amser yn myned rhagddo, yr oedd y masnachwyr yn dechreu dytod i wasgu ar yr anrhydeddus a'r parchedig" i dalu ei ddyledion iddynt. Dychwelodd y periglor adref o r Iwerddon, a chymerodd y Parchedig a'r Anrhydeddus Mr. Fairfax," y goes yn mhen deuddydd neu dri wediln, gan gymeryd gydag ef sypynau anferth o eiddo wedi eu cael ar goel oddiwrth fasnachwyr yn Sheffield, Rotheram, &c. Gwnaed yno ddau gasgliad yn yr eglwys yn ystod gweinidogaeth yr "Anrhyd. eddus a'r Parchedig Mr. Fairfax," un er cynhorthwyo tiodion yr Iwerddon, a'r llall i'r Gymdeithas er Taenu yr Efengyl. Ond penderfynodd yr "Anrhyd- eddus a'r Parchedig Mr. Fairfax" ei fod ef mor dlawd a neb yn yr Iwerddon, a'i fod ef yn taenu yr efengyl gystal a'r gymdeithas, ac felly cvmhwysodd swm y casgliadau at ei augenrheidiau apostolaidd ei hun. Ymddengys hefyd fod swm o ugain i ddeg punt-ar- hugain o arian y clwb dillad wedi mvned at wasanaeth yr u Anrhydeddus a'r Parchedig Mr. Fairfax." Fel hyn terfynodd y llith i blwyfolion Rawmarsh. TRIODD I DEITHWYR.—Tri phleser o deithio yn Nghymru-merlen gref, cwmpeini siriol, a digon o arian. I ri pheth ag y mae pob teithiwr yn Nghymru yn sicr o gymeryd ymaith gydag ef-esgidiau wedi eu gwisgo allan, het sal erchyll, a choffadwriaeth hyfryd o r wlad. Tri pheth heb y rhai ni all neb fwynhau ymdaith yn Nghymru-iechyd da, ysprydoedd da, a thymher dda. Tri pheth ffieiddiaf yn Nghymru- llaeth-ymenyn, cwrw da, a bacwn ag wyau. Tr; pheth na ddylai teithiwr ei wneuthur—teithio yn y tywyllwch, aros yn y ty oblegyd ei bod yn wlawog, a cheisio cadw ei draed yn sych. Tri chymhwysder i iawn acenu yr iaith Gymraeg, anwyd yn v pen, cwlwm ar y tatod, a chibyn heidden yn y gwddf Y tair iaith y gall dyn ei siarad yn Nghymru heb ddeali Cymraeg-y Chineaidd5 Cherokeaidd, a Hougnghms. Tair iaith a garia dyn trwy Gymru heb fedru Cym- raeg-iaith y breichiau, iaith y llygaid, ac iaith v Hogelw—Blachwooa s Magazine• Bu cyiarfbd o ofynwyr diweddar Brenin Ffrainc, i gyd-ystyried beth a wnacnt er cael eu dyledion i law. Dywed un o newyddiaduron Amerig am areithiwr fel y canlyn "Siaradodd am awr a hanner, a phariiodd yn ei synwyr hyd y tynyd olaf." Gwerthwyd y cyflwyniad nesaf i berigloriaeth plwyf VVilmslow yn arwerthfa Llundain am bedair mil o ginis. Y mae y fywoliaeth yn werth o gylch deuddeg cam yn y flwyddyn.


Mae Cision yn Ychwanegu Mesur Marchnata Dylanwadol I'w Cwmwl Cyfathrebu | Martech Zone\nDydd Mercher, Gorffennaf 26, 2017 Dydd Llun, Ionawr 18, 2021 Douglas Karr\nUn ffactor pwysig y mae'n rhaid i chi ei gofio yn y diwydiant Martech yw bod y rhan fwyaf o gwmnïau ar gylch gwella parhaus i wahaniaethu a thyfu eu busnes. Efallai na fydd y platfform a ddefnyddiasoch ychydig flynyddoedd yn ôl hyd yn oed yn bodoli mwyach. Mae Cision yn un o'r cwmnïau hynny nad ydw i, yn onest, wedi talu cymaint o sylw iddyn nhw ag y dylwn i fod. Roeddent yn bendant yn arweinydd cyfran y farchnad o ran cysylltiadau cyhoeddus, ond ers hynny maent wedi ehangu eu galluoedd yn y marchnata dylanwadwyr diwydiant yn sylweddol.\nMewn gwirionedd, maent wedi cyhoeddi nodweddion newydd a gwelliannau cynnyrch i'r Cision Communications Cision, gan gynnwys integreiddiadau â Google Analytics ac Adobe Omniture i fesur y dychwelyd ar ddylanwad buddsoddiadau. Bydd y diweddariad hwn hefyd yn cyflwyno Cyswllt Data Cision, y gallu i fonitro a dadansoddi sianeli cyfryngau cymdeithasol newydd a dwy nodwedd Graff Dylanwadwr Cision newydd: “You Might Also Like,” a “Trending Influencers”.\nMae Nodweddion Cwmwl Cyfathrebu Cision yn Cynnwys\nRheoli ymgyrch cysylltiadau cyhoeddus aml-sianel - galluogi defnyddwyr i gyfeirio ymgyrchoedd cysylltiadau cyhoeddus ar draws sianeli, dylanwadwyr, datganiadau i'r wasg, gosod e-bost a chyfryngau cymdeithasol mewn un dangosfwrdd rhyngweithiol.\nIntegreiddio â Google Analytics ac Adobe Omniture yn galluogi cyfathrebwyr i gysylltu allgymorth dylanwadwyr a'r sylw newyddion sy'n deillio o hynny â gweithgaredd ar brofiadau gwe ac e-fasnach eu cwmni. Trwy edrych ar lwyddiant ymgyrchoedd cysylltiadau cyhoeddus trwy lens y we analytics offer, gall cyfathrebwyr ddangos sut mae ymgyrchoedd cyfryngau a enillir yn gyrru refeniw e-fasnach neu arweinwyr gwerthu ar eu heiddo dan berchnogaeth.\nNodwedd Graff Dylanwadwr Cision “You Might Also Like” yn darparu argymhellion sy'n cael eu gyrru gan ddata yn seiliedig ar ddaearyddiaeth y gynulleidfa, demograffeg a diddordebau i helpu i nodi dylanwadwyr ar Twitter a all gyrraedd y defnyddiwr terfynol wedi'i dargedu. Mae “Tueddwyr Dylanwadol” yn caniatáu i ddefnyddwyr ddod o hyd i ddylanwadwyr gan eu bod yn cynyddu mewn amlygrwydd ar bwnc penodol, er mwyn eu cyrraedd cyn iddynt gyrraedd eu poblogrwydd.\nMae'r Cision Comms Cloud bellach yn cynnwys Facebook, Instagram ac Youtube cynnwys ar yr un platfform â deunydd print, ar-lein a darlledu, yn ychwanegol at y cynnwys Twitter sydd eisoes wedi'i gynnwys, gan ganiatáu i ddefnyddwyr fonitro'r stori gyfan ar draws pob sianel bwysig. Bellach gall y cwmni, neges, swyddogion gweithredol neu gynhyrchion segmentu sylwadau, crybwylliadau a thueddiadau yn hawdd.\nMae'r datganiad diweddaraf o'r Cision Comms Cloud yn mynd i'r afael â dwy o heriau mwyaf y diwydiant: llywio cyfathrebiadau trwy filoedd o ddylanwadwyr a dwsinau o sianeli; a phriodoli effaith fusnes go iawn, waelodlin i'r ymdrechion hyn. Mae gwelliannau cynnyrch heddiw yn galluogi gweithwyr proffesiynol cyfathrebu marchnata i fynd i'r afael â'r heriau hyn yn uniongyrchol, wedi'u cyfarparu ag un platfform cynhwysfawr ac ystyrlon analytics a data. Kevin Akeroyd, Prif Swyddog Gweithredol Cision\nTags: omniture adobecisioncysylltu data cisiongraff dylanwad cisioncwmwl cyfathrebuargymhellion cynnwysawgrymiadau cynnwysgoogle analyticsmarchnata dylanwadwyrcyfran y llaisdylanwadwyr sy'n tuedduefallai yr hoffech chi hefyd\nY Podlediad Peth Newydd Newydd: Gyda Gwestai Douglas Karr


Tai Ceredigion - Newyddion\nFFORMAN YN ENNILL GWOBR O FRI\nMae Tai Ceredigion yn falch o gyhoeddi bod Fforman ei Dîm Llafur Uniongyrchol, Brian Jones, wedi ennill y wobr ‘Arwr Tai’ yng ngwobrau Sefydliad Tai Siartredig Cymru. Yn ystod y seremoni, a gynhaliwyd yng Ngwesty’r Vale ddydd Gwener 29 Tachwedd, bu cymdeithasau tai ledled Cymru yn brwydro i gyrraedd y brig yng ngwobrau mawreddog y Sefydliad Tai Siartredig.\nMae Brian, sydd wedi bod yn gweithio i Tai Ceredigion ers i’r gymdeithas gael ei sefydlu 4 blynedd yn ôl, yn arwain tîm o 60 aelod o staff ac yn gyfrifol am yr holl waith adeiladu sy’n ymwneud â 2,200 eiddo ledled y sir. Mae parch mawr i Brian, ac mae’n credu’n gryf yng ngweledigaeth Tai Ceredigion, sef “cartrefi gwell, dyfodol disglair”. Fe sy’n arwain y Tîm Llafur Uniongyrchol, ac mae’n gyrru’r adran yn ei blaen drwy fentora ei staff yn barhaus er mwyn sicrhau mai tîm Tai Ceredigion fydd Tîm Llafur Uniongyrchol gorau Cymru.\nMae Brian, sy’n briod ag Eiddwen, yn byw yng Nghribyn ger Llanbedr Pont Steffan gyda’i ddau fab, John a Rhys, sydd wedi dilyn ôl troed eu tad ac wedi dod yn grefftwyr uchel eu parch yn eu rhinwedd eu hunain ym maes adeiladu. Cafodd Brian ei eni a’i fagu yn y pentref, ac mae wedi gweithio yn y diwydiant ers dros 40 mlynedd.\nMeddai Llyr Edwards, y Cyfarwyddwr Gwasanaethau Eiddo, “Mae ymrwymiad Brian i’w rôl ac i’r gymuned yn arbennig, ac mae’n sicrhau bod cartrefi tenantiaid yn saff ac yn ddiogel. Rwy’n credu mai arwyr y tu ôl i’r llenni, fel Brian, sy’n gyfrifol am yr adborth cadarnhaol y mae ein Tîm Llafur Uniongyrchol yn ei gael. Rydym yn falch iawn dros Brian. Ni allai’r wobr fod wedi’i chyflwyno i berson mwy haeddiannol.”\nYchwanegodd Steve Jones, Prif Weithredwr Tai Ceredigion, “Mae ei ymroddiad i’w rôl ac i’r gymuned yn rhagorol ac yn haeddu cymeradwyaeth. Bu’n rhaid i’w deulu ohirio eu cinio Nadolig ryw flwyddyn er mwyn iddo allu datrys problem un o’n tenantiaid! Mae’n unigolyn gwirioneddol ymroddedig.”\nMae wedi bod yn flwyddyn brysur i Tai Ceredigion, a dyma ffordd wych i ddathlu pen-blwydd y sefydliad yn bedair oed. Mae gwobr Brian yn goron ar y cyfan!\nGWLEDD O’R GEGIN YN NEUADD Y PENTREF\nRoedd Tai Ceredigion yn falch iawn o gael bod yn rhan o’r dathliadau mawr yn Neuadd Bentref Talgarreg ar 14 Medi, wrth i grwpiau, cymdeithasau ac unigolion ddod ynghyd ar gyfer cynio blynyddol y pentref ac i ddathlu’r ffaith bod cegin newydd sbon wedi cael ei gosod yno er mwyn i’r gymuned gael ei defnyddio.\nRoedd Cen Llwyd, Ysgrifennydd Neuadd Goffa Talgarreg, wedi cysylltu â Tai Ceredigion i ofyn a oedd cymorth ar gael i helpu’r gymuned yn Nhalgarreg i wella’r cyfleusterau yn neuadd brysur y pentref. Gan fod mudiadau megis y Mudiad Ysgolion Meithrin, Merched y Wawr, yr Urdd, Cymdeithas yr Henoled a'r Clwb Bowlio yn defnyddio’r cyfleuster cymunedol yn rheolaidd, roedd yn bwysig sicrhau darpariaeth briodol ar eu cyfer.\n“Roeddem yn falch o gael gweithio gyda’n partneriaid a helpu’r gymuned lewyrchus hon i wneud y gwelliannau angenrheidiol yn neuadd y pentref. “Caiff y gegin ei disgrifio fel canolbwynt y cartref, ac mae’n braf ein bod ni, ynghyd â Magnet Commercial Kitchens a Jamson Estates, wedi gallu rhoi help llaw i Dalgarreg yng nghanolbwynt eu pentref” meddai Llyr Edwards, Cyfarwyddwr Gwasanaethau Eiddo Tai Ceredigion.\nErs 2009, mae Tai Ceredigion wedi bod yn gwella ei gartrefi drwy’r sir gyfan er mwyn sicrhau eu bod yn cyrraedd Safon Ansawdd Tai Cymru. Yn ogystal â gwneud addasiadau i’r anabl, mae gwaith trydanol wedi’i gyflawni ac mae ystafelloedd ymolchi, ffenestri, drysau a systemau gwresogi newydd wedi’u gosod mewn dros 75% o’r eiddo eisoes, ac mae bron i 1,500 o’r ceginau wedi’u gwella hefyd. Yn rhan o’r prosiect, gwelodd Tai Ceredigion, Magnet Contract Kitchens a Jamson Estates gyfle i weithio yn yr ardal leol yn rhan o Brosiect Neuadd Gymunedol i gynnig help a gwella cyfleusterau’r gegin yn Neuadd Goffa Talgarreg.\nAeth Dylan Balchin o gwmni Magnet i gyfarfod ag aelodau’r pwyllgor er mwyn iddynt benderfynu ar gynllun ymarferol a steil a fyddai’n addas ar gyfer y lle. “Rydym yn gwneud yn union yr un peth gyda thenantiaid Tai Ceredigion” meddai Dylan. “Cafodd aelodau’r pwyllgor ddewis y steil a buom yn gweithio gyda nhw i greu’r cynllun gorau i ddiwallu eu hanghenion.”\n“Mae aelodau pwyllgor neuadd y pentref wrth eu bodd gyda’r cynnyrch terfynol” meddai Cen Llwyd. “Mae’r cydweithredu rhwng Tai Ceredigion, Magnet a Jamson wedi bod yn ardderchog, a chafodd yr holl waith ei wneud yn gyflym ac yn effeithlon gan amharu cyn lleied ag a oedd yn bosibl ar yr holl gymdeithasau sy’n defnyddio’r cyfleusterau sydd gennym yma. Mae Sam Morris o gwmni Jamson wedi gwneud gwaith ardderchog yn gosod y cyfan yn ei le, ac mae sawl un yn genfigennus o’n cegin ni!”\n82% O DENANTIAID YN FODLON YN ÔL AROLWG\nCyhoeddodd Tai Ceredigion ganlyniadau ei ail arolwg o fodlonrwydd tenantiaid yn ystod ei Gynhadledd flynyddol i Denantiaid ddydd Mercher 9 Hydref, ac roedd yn hynod falch o allu nodi sgôr wych o 82% ar gyfer bodlonrwydd tenantiaid, sydd 9% yn uwch na’r canlyniadau cyntaf a gasglwyd yn 2010.\nRoedd y gynhadledd, a gynhaliwyd yn y Llyfrgell Genedlaethol yn Aberystwyth ac a oedd yn dwyn y teitl “Yn fwy na dim ond landlord”, yn llwyfan perffaith i’r gymdeithas dai sôn am y canfyddiadau a diolch yn bersonol i’r tenantiaid am gymryd rhan. Nid oedd yn syndod i’r arolwg ddangos mai ‘gwella eu cartref’ oedd y gwasanaeth pwysicaf i’r tenantiaid, ond daeth ‘helpu pobl i gael gwaith’ yn ail.\nRoedd Tai Ceredigion yn falch iawn o gael cymorth y prif siaradwr, Mark Williams AS, a fu’n sôn am faterion sy’n effeithio ar denantiaid yng ngorllewin Cymru, gan gynnwys y bil diwygio lles a’r dreth ystafell wely sydd ar waith ar hyn o bryd. Yn ogystal, cafwyd cyflwyniadau gan Undeb Credyd Gorllewin Cymru a’r Gymdeithas Gofal ynghylch y gwaith y maent yn ei wneud yn y sir.\nNododd yr arolwg, a gynhaliwyd gan gwmni arbenigol o’r enw ‘Feedback Services’, sgôr uchel ar gyfer llawer o agweddau a oedd yn cynnwys parodrwydd y staff i helpu (80%), y gwerth am arian a gynigir gan y rhent (83%), y graddau y ceir y wybodaeth ddiweddaraf (84%), staff cyfeillgar ac agos-atoch (86%) a’r gymdogaeth fel lle i fyw ynddo (90%). Caiff y sgorau hyn i gyd eu hadlewyrchu yn y canfyddiad bod 82% o’r tenantiaid yn fodlon â’r gwasanaethau a ddarperir gan Tai Ceredigion. Gwelwyd bod mwyafrif y sgorau’n uwch nag yr oeddent yn 2010, pan gynhaliwyd yr arolwg cyntaf erioed o fodlonrwydd.\nCafodd pob un o denantiaid Tai Ceredigion gopi o’r arolwg a ddosbarthwyd yn gynharach eleni, ac ymatebodd bron i 60% o’r tenantiaid iddo. Mae hon yn ganran eithriadol o uchel sy’n dangos bod y tenantiaid yn cymryd diddordeb gweithredol yng ngwaith Tai Ceredigion, ac mae eu hadborth allweddol yn cyfrannu at y modd y bydd y gymdeithas yn datblygu ac yn symud ymlaen yn y dyfodol.\nMeddai Eleri Jenkins, sy’n Gyfarwyddwr Tai yn Tai Ceredigion, “Roedd yn ddiddorol gweld bod ‘helpu pobl i gael gwaith’ wedi dod yn ail i ‘wella eu cartref’ pan ofynnwyd i’r tenantiaid beth ddylai ein blaenoriaethau fod o ran gwasanaethau. Mae hynny’n dangos bod cymdeithasau tai bellach yn cael eu hystyried yn fwy na dim ond landlord a’u bod yn cael eu gweld fel rhan annat\nod o’r gymuned, sy’n gallu cynnig swyddi lleol a sefydlogrwydd economaidd i bobl.”\nRoedd Margaret Washer, sy’n un o denantiaid Tai Ceredigion ac sy’n aelod o’r Grŵp Monitro Tenantiaid, wedi’i chalonogi gan yr arolwg. “Mae’r canlyniadau hyn yn ardderchog ac rydym yn wirioneddol falch bod ein cyd-denantiaid yn hapus. Mae canlyniadau’r arolwg yn adlewyrchu barn y tenantiaid yr ydym wedi bod yn siarad â nhw yn ystod ein harolygon ein hunain dros y ffôn. Roeddem yn cael adborth cadarnhaol iawn ganddynt, ac mae’n wych gweld yr adborth hwnnw’n cael ei gadarnhau’n swyddogol. Rydym i gyd yn edrych ymlaen yn awr at weld Tai Ceredigion yn cwblhau’r gwelliannau mewnol i’n cartrefi ac yn symud ymlaen i wneud y gwelliannau allanol,” meddai.\nDaeth Steve Jones, Prif Weithredwr Tai Ceredigion a fu’n siarad yn y gynhadledd, i’r casgliad canlynol, “Mae Tai Ceredigion yn fodlon iawn â chanlyniad ein hail arolwg o fodlonrwydd tenantiaid, a gynhaliwyd gan asiantaeth allanol annibynnol. Mae’r arolwg wedi cadarnhau bod ein gwasanaethau i denantiaid yn gwella, ac mae wedi tynnu sylw at y gwaith ychwanegol y mae angen i ni ei wneud dros y pum mlynedd nesaf. Pan fydd y rhaglen wreiddiol o welliannau i gartrefi, sy’n werth £26 miliwn, wedi’i chwblhau byddwn yn canolbwyntio ar fynd i’r afael â thlodi drwy adeiladu cartrefi newydd, darparu hyfforddiant a chyfleoedd gwaith i’n tenantiaid, a’u helpu i wella eu cyfleoedd o ran addysg ac iechyd.\nArchif Datganiadau i'r Wasg\nTachwedd 2013 AGORIAD BYNGALO TALYBONT\nHydref 2013 Cynhadledd flynyddol i Denantiaid 2013\nHydref 2013 RHESTR FER GWOBR CYNALIADWY\nMedi 2013 SYSTEM DDWYIEITHOG AR LEIN AR GYFER RHOI GWYBOD AM WAITH ATGYWEIRIO YN LLWYDDO\nMedi 2013 GWLEDD OR GEGIN YN NEUADD Y PENTREF\nMedi 2013 Diwrnod Sgiliau Cyflogaeth\nAwst 2013 WYNEBAU NEWYDD YN Y CYFARFOD CYFFREDINOL BLYNYDDOL\nAwst 2013 Gweithwyr Tai Ceredigion yn cyrraedd y brig\nGorffennaf 2013 Y PRIF WEITHREDWR YN MYND AR EI FEIC\nGorffennaf 2013 Dau hyfforddain llwyddo ac yn cael contractau llawn amser\nMehefin 2013 Y Gweinidog Tai ac Adfywio yn gweld ai lygaid ei hun y gwaith gwerth 2.5 miliwn y mae Tai Ceredigion wedi i wneud yn Aberystwyth\nMehefin 2013 Yr adnodd newydd cyntaf o’i fath ar-lein ar gyfer rhoi gwybod am waith atgyweirio yn Gymraeg\nMai 2013 Wythnos Tai Gwledig 2013\nMai 2013 Y diwygiadau lles newydd yn effeithio ar filoedd o bobl\nEbrill 2013 Cartrefi yn Aberaeron a oedd heb eu cyffwrdd ers 37 o flynyddoedd yn cael eu gweddnewid y tu mewn\nEbrill 2013 Plant ysgol yn helpu i ddewis enw ar gyfer byngalo newydd sbon yn eu pentref\nMawrth 2013 Gwelliannau Tai Aberteifi\nMawrth 2013 Preswylwyr yn cwrdd ar tim rheoli wyneb yn wyneb\nIonawr 2013 Cymdeithas Gofal Ceredigion a Tai Ceredigion yn cyhoeddi partneriaeth\nRhagfyr 2012 Digartref tymor y Nadolig\nRhagfyr 2012 Plant a phreswylwyr yn aros i’r dyfrgwn ddychwelyd\nRhagfyr 2012 Aelod Bwrdd newydd Lynford Thomas\nTachwedd 2012 Teulu wrth eu bodd bod gwaith yn mynd rhagddo\nTachwedd 2012 Prentisiaethau 2012\nHydref 2012 Cynhadledd Tenantiaid Tai Ceredigion 2012\nHydref 2012 Prif Weithredwyr yn rhedeg i godi arian i elusen\nMedi 2012 Cystadleuaeth arddio\nMedi 2012 Tai Ceredigion addrodiad HARA\nMedi 2012 Priodas gyntaf Bro Teifi\nMedi 2012 Newidiadau i fudd-daliadaun effeithio ar filoedd o bobl yng nghanolbarth a gorllewin Cymru\nAwst 2012 Croesawu Tenant aelod newydd or Bwrdd\nGorffennaf 2012 Clwb Ni yn cael 5,000 gan Arian i Bawb\nGorffennaf 2012 Tenant arolygwyr newydd yn cadw\nGorffennaf 2012 Ffair Haf Broteifi\nGorffennaf 2012 Preswylwyr a swyddogion gweithredol yn dod ynghyd i archwilio ystod o eiddo’r Gymdeithas Dai\nMehefin 2012 Arwerthiant cacennau yn codi arian i elusen canser plant Cymru\nMehefin 2012 Happy tenants have received benefits with the help on an advisor\nMai 2012 Ras am Oes 2012\nMai 2012 Cydlynydd Tai a Chymorth Newydd\nMai 2012 Bro teifi yn ffarwelio a Chydlynydd Wrth Gefn\nEbrill 2012 Datganiad ir wasg i2i\nMawrth 2012 Plannu Llanafan Plant yn plannu coed\nMawrth 2012 Dyfarniad ynghylch Hyfywedd Ariannol Mawrth 2012\nMawrth 2012 Cyllid Arbed Mawrth 2012\nMawrth 2012 Aelodau Annibynnol Newydd Mawrth 2012\nChwefror 2012 Ymgynghorwyr Cyswllt a Phreswylwyr\nChwefror 2012 Tai Ceredigion yn chwilio am aeoldau newydd i'r Bwrdd\nIonawr 2012 Cynllun Tai Gwarchod Bro Teifi yn dathlu cael cyllid gan y loteri\nIonawr 2012 Cadeirydd newydd Grŵp Monitro Tenantiaid Tai Ceredigion fydd yn lleisio barn y tenantiaid\nRhagfyr 2011 Ailgylchu coed Nadolig ei thenantiaid drwy eu malu\nRhagfyr 2011 Canolfan deulu\nRhagfyr 2011 Rheolwr Tim Cynnal a chadw\nRhagfyr 2011 Prentis newydd Tai Ceredigion\nTachwedd 2011 Cymdeithas dai yn lansio gwefan ddigidol Chwilion Lleol\nTachwedd 2011 Cyn gadeirydd Cyngor Sir Ceredigion yn ymuno a Bwrdd cymdeithas dai leol\nTachwedd 2011 Cynllun Tai Gwarchod Bro Teifi yn cael gardd newydd\nHydref 2011 Bwrdd Tai Ceredigion a chynrychiolwyr y tenantiaid yn adolygu cynnydd o safbwynt gwella cartrefi\nHydref 2011 Y Gynhadledd i Denantiaid yn ateb eu holl gwestiynau\nHydref 2011 Cymdeithas dai yn penodi contractwyr lleol i wneud gwelliannau sylweddol i gartrefi\nHydref 2011 Diwrnod skipiau\nMedi 2011 Cynhadledd i denantiaid ynghylch gwelliannau sylweddol i gartrefi\nAwst 2011 Cymdeithas dai yn cael staff newydd a fydd yn goruchwylio’r rhaglen welliannau enfawr ledled y sir\nAwst 2011 Tai Ceredigion yn lansio llawlyfr Tenantiaid Newydd\nGorffennaf 2011 Tai Ceredigion yn bwrw ati\nGorffennaf 2011 Tim Medra yn bwrw ati i lanhau ein sir\nGorffennaf 2011 Pontior cenedlaethau\nMehefin 2011 Gweinidog yn ymweld a fflatiau gwyrdd Aberystwyth\nMehefin 2011 Grwp Tenantiaid Maes Gogerddan yn cael technoleg fodern ar gyfer preswylwyr y cynllun\nMehefin 2011 Mae Tai Ceredigion yn edrych or newydd ar ymddygiad gwrthgymdeithasol yn ein sir\nMai 2011 Diwrnod i’r brenin yn Rheidol Place\nEbrill 2011 Tai Ceredigion yn llwyddo mewn asesiad blynyddol o hyfywedd ariannol\nEbrill 2011 Tai Ceredigion yn cael cyllid gan yr Undeb Ewropeaidd\nMawrth 2011 Gweinidog Mawrth 2011\nMawrth 2011 TC yn ymweld ag ysgol leol i roi cyngor ynghylch iechyd a diogelwch a chynghorion ynghylch arbed ynni\nMawrth 2011 Ydych chi gydi ni\nChwefror 2011 Tai Ceredigion yn dechrau ar waith ailwampio mawr ym Mhenparcau\nIonawr 2011 Staff cynnal a chadw Tai Ceredigion yn gweithio’n galed dros gyfnod y Nadolig\nRhagfyr 2010 Gynhadledd gyntaf erioed i denentiaid\nRhagfyr 2010 Helpu tenantiaid i beidio â mynd i ddyled dros y Nadolig\nTachwedd 2010 Tai Ceredigion yn galw ar gontractwyr lleol i gysylltu\nHydref 2010 Tai Ceredigion yn dathlu ei ben-blwydd cyntaf\nMedi 2010 Fflatiau Penybont\nGorfennaf 2010 Tai Ceredigion AGM Cym\nMehefin 2010 Lansio masgot Tai Ceredigion\nEbrill 2010 Tai Ceredigion yn cael cefnogaeth gweinidog\nEbrill 2010 Buddsoddi mewn gwell garejis\nMawrth 2010 Toeon newydd a chartrefi cynhesach\nChwefror 2010 Digwyddiad i gyflenwyr\nIonawr 2010 Cadw cyrchu’n lleol\nIonawr 2010 Ariannu Barclays\nRhagfyr 2009 Tai Ceredigion yn mynd yn fyw